
	讚讗讬诇讜 诇讚讬讚讬讛 砖专讬 讻讬讜谉 讚讗讬谉 诪转讻讜讬谉 讗诇讗 诇讛驻拽讬注 砖讬注讘讜讚讗 讗讘诇 讛讬讻讗 讚诪讬转住专 讗讻讜诇讬 注诇诪讗 讻讙讜谉 诪讬转谞讗 讜讛拽讚砖 讚拽讚讜砖转 讛讙讜祝 诇讗 讗诇诪讜讛 诇砖讬注讘讜讚讬讛 讜讗''转 讜诇讗讘讬讬 讚讗诪专 讘驻' 讻诇 砖注讛 (驻住讞讬诐 讚祝 诇讗.) 讚诇诪驻专注 讛讜讗 讙讜讘讛 讛讬讻讬 诪砖谞讬 诇诪转谞讬' 讚讛讻讗 讚讻讚专讘讗 诇讗 诪爪讬 诇砖谞讜讬讬 讚讗讘讬讬 诇讬转 诇讬讛 讚诪驻拽讬注 诪讬讚讬 砖注讘讜讚 讻讬讜谉 讚住讘专 讚诇诪驻专注 讛讜讗 讙讜讘讛 讜讻注讜诇讗 谞诪讬 诇讗 诪爪讬 诇砖谞讜讬讬 讚拽讗诪专 砖讜专转 讛讚讬谉 讗讬谉 讛注讘讚 讞讬讬讘 讻诇讜诐 讘诪爪讜转 讜诇讗讘讬讬 讚讗诪专 诇诪驻专注 讛讜讗 讙讜讘讛 讗诪专讬谞谉 讚砖驻讬专 讗拽讚讬砖 讜砖驻讬专 讝讘讬谉 讜讗驻讬' 讛注讘讚 砖讜讛 讬讜转专 诪谉 讛讞讜讘 诇讻诇 讛驻讞讜转 讞诇拽讜 诪砖讜讞专专 讜讬''诇 讚讗讘讬讬 诪驻专砖 讻注讜诇讗 讜讻讙讜谉 讚专讜爪讛 讛诇讜讛 诇住诇拽讜 讘讝讜讝讬 讜讗''转 讜讗爪讟诇讗 讚驻专住讜讛 讗诪讬转谞讗 讗诪讗讬 拽谞讬讬讛 诪讬转谞讗 讛讗 讗讬谉 讬讻讜诇讬谉 诇住诇拽讛 讘讝讜讝讬 讚讛讚讬谉 注诪讛 讗''讻 诪讜讚讛 专讘讗 讛转诐 讚诇诪驻专注 讛讜讗 讙讜讘讛 讚讘驻' 讻诇 砖注讛 (砖诐 讚祝 诇讗.) 诪驻专砖 讟注诪讗 讚专讘讗 讻讬讜谉 讚讗讬诇讜 讛讜讛 诇讬讛 讝讜讝讬 讛讜讛 诪住诇讬拽 诇讬讛 讘讝讜讝讬 讗砖转讻讞 讚讛砖转讗 讛讜讗 讚拽讗 拽谞讬 讜讬''诇 讚诪讻诇 诪拽讜诐 讻讬讜谉 讚诪砖转诪砖讬谉 讘讗爪讟诇讗 诇注砖讜转 讘讜 讻诇 讞驻爪诐 讜讗诐 诪讻专讜讛 诇讗 讟专驻讛 诪诇拽讜讞讜转 讜诪住诇拽讜 诇讛 讘讝讜讝讬 讗诪专讬谞谉 诪讻讗谉 讜诇讛讘讗 讛讜讗 讙讜讘讛: 讘诪讝讬拽 砖注讘讜讚讜 砖诇 讞讘讬专讜 拽诪讬驻诇讙讬. 讜讻讙讜谉 讚讗''诇 讗讬谉 诇讱 驻专注讜谉 讗诇讗 诪讝讛 讚诇讗 讙讘讬 诪砖讗专 谞讻住讬诐 讚讗讬 诇讗讜 讛讻讬 讗诪讗讬 驻讟讜专 讛专讬 注讚讬讬谉 讞讬讬讘 诇讜 讞讜讘讜 讜讛讗 讚诇讗 诪讜拽讬 驻诇讜讙转讬讬讛讜 讘讚讬谞讗 讚讙专诪讬 诪砖讜诐 讚讗驻讬' 诪讗谉 讚驻讟专 讘讚讬谞讗 讚讙专诪讬 讗驻砖专 讚诪讞讬讬讘 讘诪讝讬拽 砖注讘讜讚 讞讘专讜 讻讚诪讜讻讞 讘驻' 讛诪谞讬讞 (讘''拽 讚祝 诇讙:): 讘讛讬讝拽 砖讗讬谞讜 谞讬讻专 拽诪讬驻诇讙讬. 诇专讘 讚诪讜拽讬 诇讛 讘砖讞专专讜 专讘讜 专讗砖讜谉 讞砖讬讘 砖驻讬专 讛讬讝拽 谞讬讻专 讗讘诇 砖讞专讜专 讚专讘讜 砖谞讬 讚诇讗 讛讜讬 讗诇讗 诪讚专讘谞谉 讞砖讬讘 讛讬讝拽 砖讗讬谞讜 谞讬讻专 讜爪''诇 讚讛讗讬 讛讬讝拽 砖讗讬谞讜 谞讬讻专 讞砖讬讘 谞讬讻专 讟驻讬 诪讛讛讜讗 讚驻' 讛谞讬讝拽讬谉 (诇拽诪谉 讚祝 谞讙.) 讚讛转诐 拽讬''诇 讚诇讗 砖诪讬讛 讛讬讝拽 讜讛讻讗 拽讬讬''诇 讻专砖讘''讙 讚诪砖谞转谞讜 讚砖诪讬讛 讛讬讝拽: 讙讜讘讬谉 诪砖讗专 谞讻住讬诐. 讻诇讜诪专 讗诐 专爪讛 诪讜讻专 讗转 讗诇讜 讜讛谉 讙讜讘讬谉 诪谉 讛砖讗专: 讗砖讛 讗讬谞讛 讙讜讘讛 诪砖讗专 谞讻住讬诐 诇驻讬 砖讗讬谉 讚专讻讛 诇讞讝专 讗讞专 讘转讬 讚讬谞讬谉. 驻讬' 讘拽讜谞讟' 讚讜讜拽讗 讛讟讬诇讛 讗讞专讬讜转 注诇 砖讚讛 讝讜 讜注''诪 讻谉 谞讬住转 讜诇讗 砖讬讛讬讜 讻诇 谞讻住讬讜 讗讞专讗讬谉 诇讛 讜诇讗 转讚注 注诇 讗讬讝讛 诇讞讝讜专 诪讬 拽谞讛 专讗砖讜谉 讜诪讬 讗讞专讜谉 讜转爪讟专讱 诇讚讜谉 注诐 讻诇 讗讞讚 讜讗讞讚 讜谞专讗讛 讚讗诐 诪讻专 诪讻专讜 讘讟诇 诇讙诪专讬 讚讗驻讬诇讜 讘注诇 注爪诪讜 砖诪讻专 讬讻讜诇 诇讞讝讜专 讜诇讘讟诇 讛诪讻讬专讛 讚讛讻讬 讗诪专讬谞谉 讘讬讘诪讜转 讘驻' 讗诇诪谞讛 (讚祝 住讜:) 讙讘讬 诪讻谞住转 砖讜诐 诇讘注诇讛 讚转谞讬讗 诪讻专讜 砖谞讬讛诐 诇驻专谞住讛 讝讛 讛讬讛 诪注砖讛 诇驻谞讬 专砖讘''讙 讜讗诪专 讛讘注诇 诪讜爪讬讗 诪讬讚 讛诇拽讜讞讜转 讜驻讬' 砖诐 讘拽讜谞讟' 诪讻专讜 砖谞讬讛诐 讗讜 讝讛 讗讜 讝讛 讚讗诐 诪讻专 讛讘注诇 讛讗砖讛 诪讜爪讬讗讛 讜讗诐 诪讻专讛 讛讗砖讛 讛讘注诇 诪讜爪讬讗 讜专''转 驻讬' 讚讗驻讬诇讜 讗诐 诪讜讻专 讛讘注诇 讛讜讗 注爪诪讜 诪讜爪讬讗 讚转拽讜谉 专讘谞谉 砖诇讗 讬转拽讬讬诐 讛诪拽讞 讻诇诇 讜讘讟诇 诇讗诇转专 砖诇讗 转讟专讞 讛讗砖讛 诇讟专讜祝 诪讛诐 讚专砖讘''讙 诇讟注诪讬讛 讚讗诪专 讛讻讗 砖讗讬谉 讚专讻讛 砖诇 讗砖讛 诇讞讝专 讗讞专 讘转讬 讚讬谞讬诐 讜诇讗 讚诪讬 . 诇砖讗专 谞讻住讬诐 砖诇 讘注诇 砖讛诪拽讞 拽讬讬诐 注讚 砖转讘讗 讛讗砖讛 讜转讟专讜祝 讚讛转诐 讗讬谉 讻转讜讘转讛 诪讬讜讞讚转 注诇讬讛谉 讬讜转专 诪砖讗专 谞讻住讬诐 讜讗讬 讗讬讻讗 讘谞讬 讞专讬 诇讗 讙讘讬讗 诪诪砖注讘讚讬 讗讘诇 讛讻讗 讗驻讬诇讜 讗讬讻讗 讘谞讬 讞专讬 讬讻讜诇讛 讛讬讗 诇讜诪专 诇讗 砖拽讬诇谞讗 讗诇讗 讛谞讬 砖谞转讬讬讞讚讜 诇讬 注诇 讻谉 讛驻拽讬注讜 讞讻诪讬诐 讻讞 讛诪讜讻专 诇讗诇转专 砖诇讗 转讛讗 爪专讬讻讛 诇讞讝专 讗讞专 讘转讬 讚讬谞讬谉 讜讻谉 诪讜讻讞 讘讬专讜砖诇诪讬 讚驻诇讬讙 专' 讬讜讞谞谉 讜专''讗 讘谞讻住讬 爪讗谉 讘专讝诇 专' 讬讜讞谞谉 讗诪专 诪讻专讜 讗讬谞谉 诪讻讜专讬谉 讗''诇 专''讗 讗讜讻诇讬谉 讘转专讜诪讛 诪讻讞讜 讜讗转 讗诪专转 讗讬谞谉 诪讻讜专讬谉 讜讛讚专 拽讗诪专 讘诪讗讬 驻诇讬讙讜谉 讘诪讻专谉 诇注讜诇诐 讗讜 讘诪讻专谉 诇砖注讛 讜诪住讬拽 讚讗转讬讗 讚专''讗 讻专讘谞谉 讚讗诪专讬 讛讻讗 讙讜讘讬谉 诪砖讗专 谞讻住讬诐 讜专' 讬讜讞谞谉 讻专砖讘''讙 讛讜讬 讻砖诪讻专谉 诇砖注讛 讗讬谞讜谉 拽讬讬诪讬谉 讗讘诇 诪讻专谉 诇注讜诇诐 讚讘专讬 讛讻诇 讗讬谞谉 拽讬讬诪讬谉 讜诪转讬讬砖讘 讘讛讱 驻讬' 讛拽讜谞讟专住 讚讛讗砖讛 砖谞驻诇讜 (讻转讜讘讜转 讚祝 驻讗.): 诇讬砖讗 砖驻讞讛 讗讬谞讜 讬讻讜诇. 讜讗''转 讗驻讬' 讬讻讜诇 诇讬砖讗 砖驻讞讛 讛讗 讗讬谞讜 诪拽讬讬诐 讘讻讱. 驻专讬讛 讜专讘讬讛 讻讚诪讜讻讞 讘驻' 讛讘讗 注诇 讬讘诪转讜 (讬讘诪讜转 住讘.) 讙讘讬 讛讬讜 诇讜 讘谞讬诐 拽讜讚诐 砖谞转讙讬讬专 讜谞转讙讬讬专 讚讗诪专 讛讻诇 诪讜讚讬谉 讘注讘讚 砖讗讬谉 诇讜 讞讬讬住 讜讬''诇 讚讗诐 讛讬讛 讬讻讜诇 诇拽讬讬诐 砖讘转 讻诇 讚讛讜 诪砖讜诐 诪爪讜转 驻专讜 讜专讘讜 诇讞讜讚讬讛 诇讗 讛讜讛 讻驻讬谞谉 诇专讘讜 讚诇讗 诪讬讞讬讬讘 讘讛 讻讬讜谉 讚讗谞讜住 讛讜讗 讜讗''转 讜诇讬转讬 注砖讛 讚驻专讜 讜专讘讜 讜诇讬讚讞讬 诇讗讜 讚诇讗 讬讛讬讛 拽讚砖 (讚讘专讬诐 讻讙) 讜讬''诇 讚讛讻讗 讗驻砖专 诇拽讬讬诐 砖谞讬讛诐 注诇 讬讚讬 讻驻讬讬讛 讜注讜讚 讚讻讬 诪讬注拽专讗 诇讗讜 诇讗 诪拽讬讬诐 注砖讛 讗诇讗 讘讙诪专 讘讬讗讛 讚讞讝讬讗 诇讛转注讘专 讜注讜讚 讚讘讚讬讚讛 诇讬讻讗 注砖讛 讚讗驻讬' 诪讬驻拽讚讗 讗驻砖专 诇讛 讘讻讬讜爪讗 讘讛 讜讗''转 讜讬诪讻讜专 注爪诪讜 讘注讘讚 注讘专讬 讚注''注 砖专讬 讘砖驻讞讛 讜讗驻讬' 讗讬谉 诇讜 讗砖讛 讜讘谞讬诐 讛讗 讗讬讻讗 诇诪''讚. 讚专讘讜 诪讜住专 诇讜 砖驻讞讛 讻谞注谞讬转 讜讬''诇 讚讗诪专 讘讗讬讝讛讜 谞砖讱 (讘''诪 注讗. 注''砖) 讙专 讜诪砖讜讞专专 讗讬谉 谞诪讻专讬谉 讘注''注 诪砖讜诐 讚讘注讬谞谉 讜砖讘 讗诇 诪砖驻讞转讜 讜讗''转 讜讬砖讗 讞爪讬讛 砖驻讞讛 讜讞爪讬讛 讘转 讞讜专讬谉 讻讚讗诪专讬谞谉 讘驻' 讗讜转讜 讜讗转 讘谞讜 (讞讜诇讬谉 讚祝 注讟.) 讚驻专讚讛 砖转讘注讛 讗讬谉 诪专讘讬注讬谉 注诇讬讛 讗诇讗 诪讬谞讛 讜讬''诇 讚讙讘讬 讻诇讗讬诐 诇讗 讗住专 讗诇讗 转专讬 诪讬谞讬 讜讛谞讛讜 讛讜讜 讞讚 诪讬谞讗 讗讘诇 讛讻讗 讗转讬 爪讚 注讘讚讜转 讜诪砖转诪砖 讘爪讚 讞讬专讜转 讜讗''转 讜讬砖讗 诪诪讝专转 讚爪讚 注讘讚讜转 砖专讬 讘讛 讻讚转谞谉 讘驻专拽 讛讗讜诪专 (拽讬讚讜砖讬谉 住讟.) 讬讻讜诇讬谉 诪诪讝专讬诐 诇讬讟讛专 讻讬爪讚 诪诪讝专 谞讜砖讗 砖驻讞讛 讜爪讚 讞讬专讜转 谞诪讬 砖专讬 讘讛 讻讚转谞谉 驻专拽 讬' 讬讜讞住讬谉 (砖诐 住讟.) 讞专讜专讬 讜诪诪讝专讬 诪讜转专讬谉 诇讘讗 讝讛 讘讝讛 讜讻''转 讚讗转讬 爪讚 注讘讚讜转 讜诪砖转诪砖 讘讗''讗 讬砖讗谞讛 讘讗讬住讜专 讘诇讗 拽讚讜砖讬谉 讻诪讜 砖诪诪讝专 谞讜砖讗 砖驻讞讛 讜讻诪讜 诇讬砖讗 砖驻讞讛 讗讬谞讜 讬讻讜诇 讜讗讜诪专 专''转 讚讗讬谉 讝讜 转拽谞讛 诇讛专讘讜转 诪诪讝专讬诐 讘讬砖专讗诇 讜讗''转 讜讬砖讗 谞转讬谞讛 讚讞专讜专讬 讜谞转讬谞讬 诪讜转专讬谉 诇讘讗 讝讛 讘讝讛 讘驻专拽 讬' 讬讜讞住讬谉 (砖诐) 讜注讘讚 谞诪讬 诪讜转专 讘讛 讚讗诪专讬' 讘驻' 讬砖 诪讜转专讜转 (讬讘诪讜转 驻讛:) 诪诪讝专转 讜谞转讬谞讛 诇讬砖专讗诇 讗讬讻讗 讘讬谞讬讬讛讜 诇诪''讚 诪驻谞讬 砖讛讜讗 诪专讙讬诇讛 讜讝讜 讛讬讗 诪专讙讬诇转讜 驻讬' 砖讬讜讻诇 讘谞讛 诇讬讟讛专 注诇 讬讚讬 砖讬砖讗 砖驻讞讛 讜讬''诇 讚讗注''讙 讚讗住讜专 讘谞讛 讘砖驻讞讛 讗讬谞讛 讞讜砖砖转 专拽 砖讬砖 诇讜





专诪讘"谉

讛讗 讚讗诪专讬谞谉 讘讛讬讝拽 砖讗讬谞讜 谞讬讻专 拽讗 诪驻诇讙讬. 诇讜诪专 讝讛 讛砖谞讬 砖砖讞专专 讛注讘讚 讻讬讜谉 砖讗讬谉 砖讞专讜专讜 讻诇讜诐 诪谉 讛讚讬谉 讗讬谞讜 讗诇讗 讗住讜专 砖讗住专讜 注诇 专讘讜 专讗砖讜谉 讜讙专诐 诇讜 砖讬砖讞专专谞讜 讜讚讜诪讛 诇诪讟诪' 讟讛专讜转 砖讗讬谞讜 谞讬讻专 讛讝讬拽讜 讗诇讗 讗讜诪专 讛专讬 砖诇讱 诇驻谞讬讱 讗讘诇 讘砖讞专专讜 专讗砖讜谉 讻讬讜谉 砖谞驻拽注 砖注讘讜讚讜 诇讙诪专讬 讛讬讝拽 谞讬讻专 讛讜讬 讻诪讜讞诇 砖讟"讞 讜诪专讗讛 讚讬谞专 讜讚谉 讗转 讛讚讬谉 砖讻讜诇谉 讞讬讬讘讬谉 讘讙专诪' 讜讗驻讬' 讘砖讜讙讙 讚讛讜讬 讻谞讜讟诇 讻讬住讜 诪诪谞讜 讜谞讜转谞讜 诇讗讞专 讻讱 谞"诇. 讜讻讘专 驻讬专砖转讬 讚讬谞讜 讜讘讻诇诇 注谞讬谉 讝讛 砖诐 讬驻讛 讬驻讛. 



讛注讜砖讛 砖讚讛讜 讗驻讜转讬拽讬 讜砖讟驻讛 谞讛专. 驻讬' 专"讞 讝"诇 讗驻讜转讬拽讬 住转诐 讻讙讜谉 诪砖讻谞转' 讜讻谉 讻转讘 专讘讬' 讬爪讞拽 讝"诇 讘转砖讜讘讛. 讜诪砖诪注 砖讗驻讜转讬拽讬 住转诐 砖诪砖讻谉 诇讬 砖讚讛讜 诇讗讻讜诇 驻讬专讜转 讘讻讚讬 讚诪讬讛谉 讗讜 讘谞讻讬讬转' 讜讛转谞讜 砖讬讛讜 讙讜讘讬谉 诪诪谞讜 讘讝诪谉 驻诇讜谞讬 讗诐 诇讗 驻专注讜 讜诪砖讻讜谞讛 住转诐 讛讬讗 砖讗讬谉 讻转讜讘 讘讛 讙讜讘讬讬谞' 讻诇诇 讜讻谉 驻讬' 讛专讘 讗诇 讘专讙诇讜谞讬 讝"诇. 讜诪讬讛讜 讘讗驻讜转讬拽讬 讻诇 讝诪谉 砖诇讗 砖讟驻讛 谞讛专 讗讬谉 诇讜 讗诇讗 诪讗讜转讛 砖讚讛. 



讗诪专 砖诪注转' 讚诇讗 砖驻讬专谉 讜讻讜'. 转诪讛谞讬 诪谞讗 诇讬' 讚诇讗讘讗驻讜转讬拽讬 诪驻讜专砖 注住拽讬' 讗讬 诪砖讜诐 讚转谞讬 诇讬讛 住转诐 讛讗 诪转谞讬' 拽转谞讬 诇讬讛 住转诐 注讘讚 砖注砖讗讜 专讘讜 讗驻讜转讬拽讬 讜讛讜讗 讘讗驻讜转讬拽讬 诪驻讜专砖 砖讛专讬 讗讬谞讜 讙讜讘讛 诪砖讗专 谞讻住讬诐 讜诇讗 诪讞讬讬' 诪砖讜诐 诪讝讬拽 砖注讘讜讚 讗讜 注讘讚 讛讜讗 砖讻讜转讘 砖讟专 注诇 讚诪讬讜 讜讬"诇 诪砖讜诐 讚讗"讻 讗讘讜讛 讚砖诪讜讗诇 诇讗 讗诪专 讙讜讘讛 讜转诇讬 砖讘讜砖讗 讘讗诪讬 诪砖讜诐 讚讛砖讬讘 诇讬讛 讗讘讜讛 讚砖诪讜讗诇 诪讬谞讬讛 讟驻讬 讜讛砖转' 诪转专讙诐 砖诪注转讬讛 讘诇讞讜讚 讘讗驻讜转讬拽讬 诪驻讜专砖, 讜讗讬讚讱 讘住讛专 讜诇讗 驻诇讬讙讬. 



讙讜讘讛 诪砖讗专 谞讻住讬诐. 驻讬' 讘砖诪讻专谉 讜注"讻 讛讜讗 讙讜讘讛 诪砖讗专 谞讻住讬诐 讜诇讗 诪讝讛 砖讗讜诪专 诇讜 讛谞讞转讬 诇讱 诪拽讜诐 诇讙讘讜转 诪诪谞讜 讜专砖讘"讙 讗讜诪专 讗砖讛 讗讬谞讛 讙讜讘讛 诪砖讗专 谞讻住讬诐 讗诇讗 讬讚讛 注诇 注诇讬讜谞讛 讗诐 专爪转讛 讙讜讘讛 诪诪谞讜 讜讻谉 诪驻讜专砖 讘转讜住驻转讗 讘诪住' 讻转讜讘讜转 (讬讘,讜).
讜讛讬专讜砖诇诪讬 (讝,讗) 砖讻转讘 专"讛 讝"诇 讘讛诇讻讜转讬讜 讘讻讗谉 诇讗 谞讻转讘 诪诪谞讜 讻诇 讛爪讜专讱 讜讻讱 讛讜讗 专' 讬注拽讘 讘专 讗讞讗 讗讜诪专 讘注讘讚讬 爪讗谉 讘专讝诇 驻诇讬讙讬 专' 讬讜讞谞谉 讗诪专 诪讻专谉 讗讬谞谉 诪讻讜专讬谉 讗"诇 专' 讗诇注讝专 讗讻诇谉 讘转专讜诪讛 诪讻讞讜 讜讗转 讗诪专转 诪讻专谉 讗讬谞谉 诪讻讜专讬谉 讜讻讜' 注讚 诪讛 驻诇讬讙讬 讘砖诪讻专谉 诇砖注讛 讗讘诇 诪讻专谉 诇注讜诇诐 讚讘专讬 讛讻诇 讗讬谞谉 诪讻讜专讬谉 讗讜 讘诪讻专谉 诇注讜诇诐 讗讘诇 讘诪讻专谉 诇砖注讛 讚"讛 诪讻讜专讬谉 谞砖诪注谞讛 诪谉 讛讚讗 讛注讜砖讛 砖讚讛讜 讗驻讜转讬拽讬 诇讗砖讛 讘讻转讜讘转讛 讜讘"讞 讘讞讜讘讜 诪讻专讛 讛专讬 讝讛 诪讻讜专讛 讜讛诇讜拽讞 讬讞讜砖 诇注爪诪讜 专砖讘讙"讗 诇讗砖讛 讘讻转讜讘转讛 讗讬谞讛 诪讻讜专讛 砖诇讗 注诇转讛 注诇 讚注转 砖转讛讗 讗砖讛 诪讞讝专转 注诇 讘转讬 讚讬谞讬谉 讗诪专讬 讗转讬' 讚专"讗 讘专讘谞谉 讚专' 讬讜讞谞谉 讻专砖讘"讙. 讛讜讬 讻砖诪讻专谉 诇砖注讛 讗谞谉 拽讬讬诪讬谉 讗讘诇 讗诐 诪讻专谉 诇注讜诇诐 讚"讛 讗讬谞谉 诪讻讜专讬谉.
讜讻讱 驻讬': 诪讻专谉 诇注讘讚讬 爪讗谉 讘专讝诇 专"讬 讗讜诪专 诪讻专谉 讗讬谞谉 诪讻讜专讬谉 诪注转讛 砖讛诪讻专 讘讟诇 诪讬讚 砖讻讬讜谉 砖讬讛讗 讙讜讘讛 诪讛谉 讜讚讗讬 诇讗 注诇转讛 注诇 讚注转 砖转讛讗 讗砖讛 诪讞讝专转 注诇 讘转讬 讚讬谞讬谉 讜专"讗 讗讜诪专 诪讻讜专讬谉 注讚 砖转讘讗 诇讙讘讜转 讻转讜讘转讛 讜讻砖转讘讗 谞诪讬 讗诐 诪爪讗讛 砖讗专 谞讻住讬诐 讙讜讘讛 诪砖讗专 谞讻住讬诐 讗讘诇 诪讻专谉 诇注讜诇诐 讻诇讜诪专 砖诇讗 诪爪讗讛 诪讛讬讻谉 诇讙讘讜转 讙讜讘讛 讗讜转谉 讜诇讗 讗诪专讬谞谉 诪讟诇讟诇讬 讚讬讚讬讛 谞讬谞讛讜 讜诇讻转讜讘讛 诇讗 诪砖转注讘讚讬 讜讗转讬' 讻专讘谞谉 讚讗诪专讬 诪讻专讛 诪讻讜专讛 讜讛诇讜拽讞 讬讞讜砖 诇注爪诪讜 砖讗诐 诇讗 转诪爪讗 砖讗专 谞讻住讬诐 讙讜讘讛 诪讝讛 讜诇讗 讗诪专讬谞谉 诇讗 注诇 讚注转 砖转讛讗 讗砖讛 诪讞讝专转 讜讝讛 诇讗 讻转讘讜 专讘讬' 诪转讞诇转讜 诪砖讜诐 讚讙讘讬 注讘讚讬 爪讗谉 讘专讝诇 拽讬"诇 讻诪"讚 讛讚讬谉 注诪讛 讜讙讘讬 讗驻讜转讬拽讬 拽讬"诇 讻专讘谞谉 讜砖谞讬 讛转诐 诪砖讜诐 砖讘讞 讘讬转 讗讘讬讛 讻讚讗诪专讬谞谉 讘驻' 讗诇诪谞讛 讗讘诇 讻转讘讜 讻讚讬 诇讜诪专 砖讝讛 砖讗诪专 讻讗谉 讙讜讘讛 诪砖讗专 谞讻住讬诐 讜诇讗 诪诪谞讜 驻讬' 讘砖诪讻专讛 诇讗讞专 讜讬砖 砖诐 砖讗专 谞讻住讬诐 讗讘诇 讗诐 讗讬谉 砖诐 砖讗专 谞讻住讬诐 讙讜讘讛 诪诪谞讜 讜讻谉 讻转讘 专讘讬' 注爪诪讜 讘转砖讜讘' 砖讛讬专讜砖诇诪讬 讘讗驻讜转讬拽讬 住转诐 讛讜讗 讜讛诐 讚讘专讬 专砖讘"讙 讜转"拽 砖谞讗诪专讜 讘讝讗转 讛讘专讬讬转' 讘讙诪' 讚讬诇谉.
讜讘讬专讜砖诇诪讬 讚诪住' (砖讘讜注讜转) [砖讘讬注讬转 讬,讗] 谞讞诇拽讜 讘诪驻讜专砖 讜讛"讙 讛转诐 讛诪砖注讘讚 砖讚讛讜 诇讗砖转讜 讜讛诇讱 讜诪讻专讛 讗诐 专爪转讛 诇讙讘讜转 诪诪谞讜 讜诪砖讗专 谞讻住讬诐 讜讘讛 专' 诇讗 讛讜讚讬 专' 讗诇注讝专 讘讛谉 转谞讬' 讛诪砖注讘讚 讜讻讜' 诪转谞讬' 讘砖讗诪专 诇讗 讬讛讗 诇讱 驻专注讜谉 诪讝讜 讗讘诇 讗诐 讗诪专 诇讗 讬讛讗 诇讱 驻专注讜谉 讗诇讗 诪讝讜 讗讬谞讛 讙讜讘讛 讗诇讗 诪诪谞讛 讛诪砖注讘讚 砖讚讛 诇讞爪讬讛 讜讛诇讱 讜诪讻专讛 专' 讗讞讗 讗诪专 诇砖注讛 专' 讬讜住讬 讗讜诪专 讗讬谞讛 诪讻讜专讛 诇砖注讛 讞讬讬诇讬讛 讚专' 讬讜住讬 诪谉 讛讚讛 砖讜专 诪爪讜讬 诇讛讘专讬讞 砖讚讛 讗讬谞讛 诪爪讜讬讛 诇讛讘专讬讞 讛讙注 注爪诪讱 砖讛讬转讛 诪讻讜专讛 诇讘注诇讬 讝专讜注 讗"专 讗讘讜谉 讗讘讜讛 讚专' 诪转谞讬讛 诪爪讜讬谉 讛谉 讘注诇讬 讝专讜注 诇讬驻讜诇 转谞讬 讛讻讜转讘 砖讚讛讜 诇讗驻讜转讬拽讬 诇讻转讜讘讛 讜诇讘"讞 讘讞讜讘讜 诪讻专讛 讛专讬 讝讛 诪讻讜专讛 讜讛诇讜拽讞 讬讞讜砖 诇注爪诪讜 诪转谞讬转' 讘讗讜诪专 讬讛讗 诇讱 驻专注讜谉 诪讛 驻诇讬讙讬谉 讘砖讗讜诪专 诇讗 讬讛讗 诇讱 驻专注讜谉 讗诇讗 诪讝讜 讜讘讬讘诪讜转 谞驻专砖 讛讻诇 讘讚专讱 讗专讜讻讛 讜拽爪专讛 讘住"讚.





讛诪讗讬专讬

讛注讜砖讛 砖讚讛讜 讗驻讜转讬拽讬 讜砖讟驻讛 谞讛专 讗诐 讗驻讜转讬拽讬 住转诐 讛讜讗 讻诇讜诪专 砖讬讬讞讚讜 诇驻讬专注讜谞讜 诇讜诪专 砖讬讛讗 拽专拽注 讝讛 诪讬讜讞讚 诇讜 诇讙讘讬讬转 讛讞讜讘 讗讜 砖讻转讘 诇讜 讗诐 诇讗 讗驻专注讱 诇讝诪谉 驻诇谞讬 转讛讗 专砖讗讬 诇讬专讚 讘拽专拽注 讝讛 诇驻讬专注讜谞讱 讜讻讬讜爪讗 讘讝讛 诇讗 讛讜驻拽注 砖注讘讜讚讜 注诇 砖讗专 讛谞讻住讬诐 讘讻讱 讜讙讜讘讛 诪砖讗专 谞讻住讬诐 讗驻讬' 诪谉 讛诪砖讜注讘讚讬诐 讜诇讗 讛讜注讬诇 讬讞讜讚讜 讗诇讗 诇讙讘讜转 讛讬诪谞讜 讻诪讛 砖讛讜讗 讗诐 注讚讬转 讗诐 讝讘讜专讬转 讜讬砖 讞讜诇拽讬诐 诇讜诪专 讚讜拽讗 诪讘谞讬 讞专讬 讜诪诪讛 砖讛讜爪专讻讜 诇砖讗讜诇 讘住讜祝 驻专拽 诪讬 砖讛讬讛 谞砖讗讜讬 爪"讛 讗' 注诇 诪讛 砖讗诪专讜 讗讬谉 谞驻专注讬谉 诪谞讻住讬诐 诪砖讜注讘讚讬诐 讘诪拽讜诐 砖讬砖 讘谞讬 讞讜专讬谉 讗讬 讗砖转讚讜祝 讘谞讬 讞专讬 诪讗讬 讜讗讬 讗讬转讛 诪讛 诪拽讜诐 诇砖讗诇讛 讝讜 讜讛专讬 讗祝 讘讬讬讞讚讜 诇讝讛 砖谞砖讚祝 讗驻讜转讬拽讬 讟讜专祝 讘讝讛 砖诇讗 讬讬讞讚讜 讗诇讗 砖讛讬讛 砖注讘讜讚讜 注诇讬讛诐 讘住转诐 诇讗 讻诇 砖讻谉 讜讗讬谉 讝讜 专讗讬讬讛 砖讻诇 砖谞诪讻专讜 讛讗讞专讬诐 讛专讬 讛诪讜谞讞讬诐 讻注讬谉 讗驻讜转讬拽讬 诇驻讟讜专 讗转 讛谞诪讻专 讜讛讻诇 讗讞讚 讬讬讞讚讜 诇讗驻讜转讬拽讬 诪驻讜专砖 讗讬谞讜 讙讜讘讛 诪砖讗专 谞讻住讬诐 讗驻讬' 诪讘谞讬 讞讜专讬谉 讜讬砖 诪驻专砖讬诐 讚诪讘谞讬 讞专讬 诪讬讛讗 讙讘讬 讜讗讬谞讜 讻诇讜诐:



注砖讛 砖讚讛讜 讗驻讜转讬拽讬 住转诐 诇讘注诇 讞讜讘 讜诪讻专讛 讙讜讘讛 诪谞讻住讬诐 讘谞讬 讞讜专讬谉 讜讗讬谉 讛讗驻讜转讬拽讬 住转诐 诪讜谞注 讚讬谉 诪讛 砖讗诪专讜 砖讗讬谉 谞驻专注讬谉 诪谞讻住讬诐 诪砖讜注讘讚讬诐 讘诪拽讜诐 砖讬砖 讘谞讬 讞讜专讬谉 砖讗讬谉 注谞讬谞讜 讗诇讗 诇讙讘讜转 诪诪谞讜 讗诐 注讚讬转 讗诐 讝讘讜专讬转 讜讬专讗讛 砖讗诐 诪讻专 讗讞专 讻谉 讗转 讛讘谞讬 讞讜专讬谉 砖讝讛 讗讜诪专 讛谞讞转讬 诪拽讜诐 讜讟讜专驻谉 讜讗讬谉 讛诇拽讜讞讜转 讬讻讜诇讜转 诇讜诪专 讻诇讱 讗爪诇 砖注讘讜讚讱 讜讬砖 讞讜诇拽讬谉 讘讝讜 诪诪讛 砖讗诪专讜 讘转诇诪讜讚 讛诪注专讘 讛讻转讜讘 诇诪讟讛 讜讛诇讜拽讞 讬讞讜砖 诇注爪诪讜 讜讛诐 诪驻专砖讬诐 砖诪讗 讬诪讻讜专 谞讻住讬讜 讛谞砖讗专讬诐 讜诇讗 讬诪爪讗 讘谞讬 讞讜专讬谉 讘讗讜转讛 砖注讛 讜诪"诪 讗谞讜 诪驻专砖讬谉 讬讞讜砖 诇注爪诪讜 砖诇讗 讬拽讞 讗诇讗 讗"讻 讬讜讚注 砖讬砖 诇讜 讘讗讜转讛 砖注讛 讘谞讬 讞讜专讬谉 讜讻谉 注讬拽专 讗诇讗 砖讙讚讜诇讬 讛诪驻专砖讬诐 讻转讘讜讛 讻砖讟讛 讛讗讞专转 讘转砖讜讘转 砖讗诇讛:



讗讘诇 讗诐 注砖讗讜 讗驻讜转讬拽讬 诪驻讜专砖 讜诪讻专讜 讙讜讘讛 诪谉 讛诪砖讜注讘讚 讜讗讬谉 讛诇拽讜讞讜转 讬讻讜诇讜转 诇讜诪专 讛谞讞转讬 诇讱 诪拽讜诐 讜讬砖 讞讜诇拽讬谉 诇讜诪专 砖讗讬谞讜 讙讜讘讛 诪谉 讛诪砖讜注讘讚 讗祝 讘讗驻讜转讬拽讬 诪驻讜专砖 讘诪拽讜诐 讘谞讬 讞讜专讬谉 讜注诇 讻专讞讜 讙讜讘讛 诪讘谞讬 讞专讬 讜诪诪讛 砖讗诪专讜 讘驻专拽 讞讝拽转 讛讘转讬诐 诪"讚 讘' 讛诪讜讻专 砖讚讛讜 砖诇讗 讘讗讞专讬讜转 讗讬谉 诪注讬讚 诇讜 注诇讬讛 讻诇讜诪专 诇讗 住讜祝 讚讘专 讘诪讻专讜 讘讗讞专讬讜转 砖讗讬谉 诪注讬讚 注诇讬讛 讚讛讗 讗讬 诪驻讬拽 诪讬谞讬讛 注诇讬讛 讛讚专 讜谞诪爪讗 谞讜讙注 讘注讚讜转 讗诇讗 讗祝 砖诇讗 讘讗讞专讬讜转 讗讬谞讜 诪注讬讚 诪驻谞讬 砖诪注诪讬讚讛 诇驻谞讬 讘注诇 讞讜讘讜 讻诇讜诪专 谞讬讞讗 诇讬讛 讚诇讬拽讜诐 讘讬讚讬讛 讚诇讜拽讞 讻讚讬 砖讬讟专驻谞讛 讘注诇 讞讜讘 砖诇讜 讜讬驻讟专 诪讞讜讘讜 讜砖讗诇讜 讘讛 讗讬 讚讗讬转 诇讬讛 讗专注讗 讗讞专讬转讬 住讜祝 住讜祝 注诇讬讛 讛讚专 讻诇讜诪专 讜讗讬谉 讻讗谉 讛注诪讚讛 诇讘注诇 讞讜讘 讜诇诪讛 讗讬谞讜 诪注讬讚 讜讗讬 讚诇讬转 诇讬讛 诪讗讬 谞驻拽讗 诇讬讛 诪讬谞讛 讜讻讜' 讜讗诐 讗讬转讗 讗祝 讘讗讬转 诇讬讛 讗专注讗 讗讞专讬转讬 讛讬讗讱 讬注讬讚 诇讬讞讜砖 砖诪讗 注砖讗讜 诇砖讚讛 砖讘讗 诇讛注讬讚 注诇讬讜 讗驻讜转讬拽讬 诪驻讜专砖 讜诪注诪讬讚讛 讘驻谞讬 讘注诇 讞讜讘讜 讗祝 讘讗讬转 诇讬讛 讗专注讗 讗讞专讬转讬 讗诇讗 砖诪注 诪讬谞讛 讚讗祝 讘诪驻讜专砖 讗讬谉 谞驻专注讬谉 诪谉 讛诪砖讜注讘讚讬诐 讘诪拽讜诐 讘谞讬 讞讜专讬谉 讜讗讬谞讛 专讗讬讛 砖讘讝讜 讗讬谉 诇讞讜砖 诇注砖讗讜 讗驻讜转讬拽讬 诪驻讜专砖 砖讻诇 砖注砖讛 讗驻讜转讬拽讬 诪驻讜专砖 诇讘注诇 讞讜讘 讜讘讗 讗讞专 诇讟专讜祝 讛专讬 讛讜讗 讻砖讟驻讛 谞讛专 砖讗讬谉 讞讬讬讘 诇讜 讻诇讜诐 讻诪讜 砖讘讬讗专谞讜 讜讗祝 讘诪拽讜诪讛 转讬专爪谞讜讛 讘驻谞讬诐 讗讞专讬诐 讜注诪讚谞讜 注诇 砖专砖谞讜 砖讻诇 讘讗驻讜转讬拽讬 诪驻讜专砖 讙讜讘讛 诪诪谞讜 讗祝 讘诪拽讜诐 讘谞讬 讞讜专讬谉 讗诇讗 砖讬砖 讗讜诪专讬谉 砖讗诐 专爪讛 诇讙讘讜转 诪讘谞讬 讞讜专讬谉 讗讬谉 讛诇讜讛 讬讻讜诇 诇注讻讘 砖讗讬谉 讝讛 驻讞讜转 诪讚讬谞讗 讚讙专诪讬 讗讜 诪讝讬拽 砖注讘讜讚讜 讜讬砖 诇讜诪专 砖讗祝 讛诇讜讛 诪注讻讘讜 讜讬讻讜诇 诇讜诪专 讗讬谉 诇讱 讗爪诇 讘谞讬 讞讜专讬谉 讻诇讜诐 讜讚讬谞讗 讚讙专诪讬 讗讜 诪讝讬拽 砖注讘讜讚 讗讬谉 讻讗谉 砖讛专讬 讗驻讜转讬拽讬 砖诇讜 诇驻谞讬讜 讜讗祝 讘转诇诪讜讚 讛诪注专讘 砖讘诪住讻转 砖讘讬注讬转 讗诪专讜讛 讻谉 讛诪砖注讘讚 砖讚讛 诇讗砖转讜 讜诪讻专讛 讗诐 专爪转讛 讙讜讘讛 诪砖讗专 谞讻住讬诐 讛讜专讬 专' 讗诇注讝专 诇讗 转讙讘讛 讗诇讗 诪谉 讛诪砖讜注讘讚讬诐 讗诪专 专' 讬讜住讬 讘谞讬 讞讜专讬谉 诇驻谞讬讛 讜讗转 讗诪专转 诪诪砖讜注讘讚讬诐 诪转谞讬转讗 讘砖讗诪专 讬讛讗 诇讱 驻讬专注讜谉 诪讝讜 讗讘诇 讗诪专 诇讗 讬讛讗 诇讱 驻讬专注讜谉 讗诇讗 诪讝讜 讗讬谞讛 讙讜讘讛 讗诇讗 诪诪谞讜:



注砖讛 砖讚讛讜 讗驻讜转讬拽讬 诇讻转讘转 讗砖转讜 讗祝 讝讜 讚讬谞讛 讻注砖讗讜 诇讘注诇 讞讜讘 讗诐 讘住转诐 讻住转诐 讜讗诐 讘诪驻讜专砖 讻诪驻讜专砖 讜讗讬谉 讛诇讻讛 讻专砖讘"讙 砖注讜砖讛 讗驻讜转讬拽讬 住转诐 诇讻转讘转 讗砖讛 讻诪驻讜专砖 讘讘注诇 讞讜讘 讜诪驻谞讬 砖讗讬谉 讚专讻讛 砖诇 讗砖讛 诇讞讝专 注诇 讘转讬 讚讬谞讬谉 讗诇讗 讻专讘谞谉 讗诇讗 砖讬砖 驻讜住拽讬诐 讻专砖讘"讙 讜诇讚讘专讬讛诐 讗转讛 爪专讬讱 诇讞诇拽 讘讛 砖讗注"驻 砖讘诪驻讜专砖 诇讘注诇 讞讜讘 讛诇讜讛 讬讻讜诇 诇注讻讘讜 讻诪讜 砖讘讬讗专谞讜 诇砖讬讟转谞讜 讘住转诐 砖讘讗砖讛 讬讚讛 注诇 讛注诇讬讜谞讛 讜讻谉 讛讬讗 砖谞讜讬讛 讘转讜住驻转 讻转讘讜转 讘诇砖讜谉 讝讛 专砖讘"讙 讗讜诪专 注砖讛 砖讚讛讜 讗驻讜转讬拽讬 诇讻转讘转 讻诇转讜 讜诪讻专讛 讬讚讛 注诇 讛注诇讬讜谞讛 专爪转讛 讙讜讘讛 诪诪谞讜 专爪转讛 讙讜讘讛 诪砖讗专 谞讻住讬诐 讗讘诇 讘诪驻讜专砖 讗驻讬' 讘讗砖讛 讬专讗讛 砖讗讬谉 诇讛 讗爪诇 讛讗讞专讬诐 讻诇讜诐 讘讻讚讬 诇讗 讛转谞讛 诇讗 讬讛讗 诇讱 驻讬专注讜谉 讗诇讗 诪讝讛 讜诇驻讬 讚专讻讱 诇诪讚转 砖讘专讬转讗 讝讜 讘讗驻讜转讬拽讬 住转诐 讛讬讗 砖谞讜讬讛:



讜讗注"驻 砖诇注谞讬谉 驻住拽 讛住讜讙讬讗 讚讬讬讱 讘诪讛 砖讻转讘谞讜 爪专讬讱 砖转讚注 砖诪讛 砖讛讘讬讗讜 讙讚讜诇讬 讛驻讜住拽讬诐 讘讻讗谉 讘砖诐 转诇诪讜讚 讛诪注专讘 讛讜讗 讻注谞讬谉 讝讛 砖讻转讘谞讜 讜讛讜讗 砖讗诪专讜 讛注讜砖讛 砖讚讛讜 讗驻讜转讬拽讬 诇讗砖讛 讘讻转讘转讛 讜诇讘注诇 讞讜讘 讘讞讜讘讜 讜诪讻专讛 诪讻讜专 讜讘讬讗讜专讛 讘讗驻讜转讬拽讬 住转诐 讜讻诇 砖诪讻专讛 诪讻讜专 讜讛诇讜拽讞 讬讞讜砖 诇注爪诪讜 砖讘讝诪谉 讛驻讬专注讜谉 讙讜讘讛 诪诪谞讜 讗诐 诇讗 讛讬讜 砖诐 讘谞讬 讞讜专讬谉 专砖讘"讙 讗讜诪专 诇讗砖讛 讗讬谞讛 诪讻讜专讛 讻诇讜诪专 讜讟讜专驻转 诪诪谞讜 讗祝 讘诪拽讜诐 讘谞讬 讞讜专讬谉 砖住转诐 砖诇讛 讻诪驻讜专砖 诇讘注诇 讞讜讘 讻砖诪讻专谉 诇砖注讛 讗谞谉 拽讬讬诪讬谉 讻诇讜诪专 砖诪讜爪讗讛 讻讚讬 诇讙讘讜转 讚诇专讘谞谉 诪讻讜专讬谉 讜讙讜讘讛 诪砖讗专 谞讻住讬诐 砖讗讬谉 讘讬谉 砖讗专 谞讻住讬诐 诇讗驻讜转讬拽讬 讗诇讗 讗专讬讻讜转 讝诪谉 砖讗诐 讛讬讛 砖诐 讛讗驻讜转讬拽讬 谞讜讟诇转讜 诇讗诇转专 讜砖讗专 谞讻住讬诐 爪专讬讻讛 讘讬转 讚讬谉 讜讝讛讜 讛拽专讜讬 诪讻专 砖注讛 讻诇讜诪专 诪讻专 砖讗讬谞讛 诪注讻讘转讜 讗诇讗 砖注讛 讗讘诇 诪讻专谉 诇注讜诇诐 讻诇讜诪专 诪讻专 砖讛讜讗 诪讝讬拽 诇注讜诇诐 讻讙讜谉 砖讗讬谉 砖诐 讘谞讬 讞讜专讬谉 讚讘专讬 讛讻诇 诪讻讜专讬谉 讜讙讜讘讛 诪诪谞讜 讜讗注"驻 砖讚讘专讬诐 讗诇讜 驻砖讜讟讬诐 讛诐 讜诇讗 讛讬讛 爪专讬讱 诇讗诪专谉 注诇 讬讚讬 讚讬谉 讗讞专 砖讛讬讛 爪讜专讱 讘讜 诇讗诪专讜 谞转讙诇讙诇讜 砖诐 讜讛讜讗 砖讗诪专讜 注讘讚讬 爪讗谉 讘专讝诇 专' 讬讜讞谞谉 讗诪专 诪讻专谉 讗讬谉 诪讻讜专讬谉 讗诪专 诇讬讛 专' 讗诇注讝专 讗讜讻诇讬诐 讘转专讜诪讛 诪讻讞讜 讜讗转讛 讗讜诪专 讗讬谉 诪讻讜专讬谉 注诇 诪讛 驻诇讬讙讬谉 讘砖诪讻专谉 诇砖注讛 驻诇讬讙讬谉 讗讘诇 诇注讜诇诐 讚讘专讬 讛讻诇 讗讬谉 诪讻讜专讬谉 讗讜 讘诪讻专谉 诇注讜诇诐 驻诇讬讙讬谉 讗讘诇 诪讻专谉 诇砖注讛 讚讘专讬 讛讻诇 诪讻讜专讬谉 谞砖诪讬注谞讛 诪谉 讛讚讛 讛注讜砖讛 砖讚讛讜 讗驻讜转讬拽讬 诇讗砖讛 讘讻转讘转讛 讜诇讘注诇 讞讜讘 讘讞讜讘讜 讜诪讻专讛 讛专讬 讝讜 诪讻讜专讛 讜讛诇讜拽讞 讬讞讜砖 诇注爪诪讜 专砖讘"讙 讗讜诪专 诇讗砖讛 讘讻转讜讘转讛 讗讬谞讛 诪讻讜专讛 砖诇讗 注诇讛 注诇 讚注转 砖转讛讗 讗砖讛 诪讞讝专转 注诇 讘转讬 讚讬谞讬谉 讛讜讬 讘砖诪讻专谉 诇砖注讛 讗谞谉 拽讬讬诪讬谉 讻诇讜诪专 讘讝讜 讜讚讗讬 讘砖讗讬谉 砖诐 讛驻住讚 讗诇讗 讗专讬讻讜转 讝诪谉 讛谉 驻诇讬讙讬谉 讚讘讛讗 拽讗诪专 专砖讘"讙 砖讬驻讛 讻讞 诇讬讟诇讜 诪讬讚 讻砖转讘讗 诇讙讘讜转 讻转讘转讛 讜诇讗 诇讛驻拽讬注讛 诪砖讗专 谞讻住讬诐 讻诪讜 砖讘讬讗专谞讜 讗讘诇 诪讻专谉 诇注讜诇诐 讚讘专讬 讛讻诇 讗讬谉 诪讻讜专讬诐 砖诇讗 注砖讛 诇讛 住转讜诐 讻诪驻讜专砖 诇讚注转讛 讗诇讗 诇讬驻讜讬 讻讞讛 讜讗祝 讝讜 讘砖诪讻专谉 诇砖注讛 驻诇讬讙讬谉 讗讘诇 诇注讜诇诐 讙讜讘讛 诪讛诐 讜讘讗 诇诇诪讚 砖讗讬谉 讗讜诪专讬谉 讘讛诐 诪讟诇讟诇讬 谞讬谞讛讜 讜诇讻转讘讛 诇讗 诪砖转注讘讚讬 讜讘注讘讚讬 爪讗谉 讘专讝诇 讛诇讻讛 讻专' 讬讜讞谞谉 讜讗祝 诇砖注讛 讗讬谉 诪讻讜专讬谉 讜讙讜讘讛 诪讛诐 诪注转讛 讗祝 讛讬讗 诪讘讟诇转 讛诪讻专 诪讬讚 讜讻谉 砖讛讟注诐 诪砖讜诐 砖讘讞 讘讬转 讗讘讬讛 讗讘诇 讘讗砖讛 讛诇讻讛 讻专讘谞谉 讜讗讬谞讛 讙讜讘讛 讗诇讗 诪砖讗专 谞讻住讬诐 讜诇专砖讘"讙 讙讜讘讛 诪诪谞讜 讜诇讚讘专讬讜 讗祝 讛讬讗 诪讘讟诇转 讛诪讻专 诪讬讚 讻讚讬 砖诇讗 转讞讝专 注诇 讘转讬 讚讬谞讬谉 讜讗诐 注砖讛 诇讛 讗驻讜转讬拽讬 诪驻讜专砖 讗祝 讘讝讜 诇专讘谞谉 诪讻讜专 讜诇讻砖转讘讗 诇讙讘讜转 谞讜讟诇转讛讜 讜讛专讘讛 讞讜诇拽讬诐 诇讜诪专 砖讘诪驻讜专砖 讗祝 诇专讘谞谉 诪讘讟诇讬谉 讗转 讛诪讻专 诪讬讚 讘讬谉 讗砖讛 讘讬谉 讘注诇 讞讜讘 讜讻谉 讻转讘讜讛 讙讚讜诇讬 驻专讜讘讬谞爪讗 讘讞讘讜专讬讛诐:



讜讙讚讜诇讬 讛诪驻专砖讬诐 驻讬专砖讜 讝讜 砖诇 转诇诪讜讚 讛诪注专讘 讘讗驻讜转讬拽讬 诪驻讜专砖 讜讗诪专讜 讞讻诪讬诐 砖讗诐 诪讻专讛 诪讻讜专 注讚 砖讬讟诇谞讜 讜讛诇讜拽讞 讬讞讜砖 诇注爪诪讜 砖讛专讬 讘注诇 讞讜讘 讬讜爪讬讗谞讛 诪讬讚讜 专砖讘"讙 讗讜诪专 讘讻转讘讛 讗讬谞讛 诪讻讜专讛 讻诇诇 讚诪讘讟诇转 讛诪讻专 诇讗诇转专 砖讻砖转讘讗 诇讙讘讜转 诇讗 转讞讝专 注诇 讘转讬 讚讬谞讬谉 讘砖诪讻专谉 诇砖注讛 讗谞谉 拽讬讬诪讬谉 讻诇讜诪专 砖诪讻专讜 讘注讜讚 砖诇讗 讬转讘注 讘注诇 讞讜讘 讗转 讞讜讘讜 砖诇专讘谞谉 诪讻讜专 讜讗讬谞讜 讬讻讜诇 诇讘讟诇讜 诇讗诇转专 讜诇专砖讘"讙 诪讘讟诇讜 诇讗诇转专 讗讘诇 诪讻专谉 诇注讜诇诐 讚讘专讬 讛讻诇 讗讬谞讜 诪讻讜专 诇讛讟讬诇 砖注讘讜讚讜 讗祝 注诇 讘谞讬 讞讜专讬谉 讗诇讗 讙讜讘讛 诪诪谞讜 讗祝 讘诪拽讜诐 讘谞讬 讞专讬 讜驻住拽讜 讘讻转讘转 讗砖讛 讻专砖讘"讙 讜诪砖讜诐 讚讗转讬讗 讻专' 讬讜讞谞谉 讜讗讬谉 讛讚讘专讬诐 诪讞讜讜专讬诐 讜诇讗 注讜讚 砖讗祝 讙讚讜诇讬 讛驻讜住拽讬诐 讻转讘讜 讘转砖讜讘转 砖讗诇讛 注诇 讝讜 砖讘转诇诪讜讚 讛诪注专讘 砖讘住转诐 讛讬讗 砖谞讜讬讛 讜讗祝 诪转诇诪讜讚 讛诪注专讘 砖讘诪住讻转 砖讘讬注讬转 谞专讗讛 讻谉 砖讗诪专讜 讛诪砖注讘讚 砖讚讛 诇讞讘专讜 讜诪讻专讛 专' 讗讞讗 讗讜诪专 诪讻讜专讛 诇砖注讛 专' 讬讜住讬 讗讜诪专 讗讬谞讛 诪讻讜专讛 诇砖注讛 讞讬讬诇讬讛 讚专' 讬讜住讬 砖讜专 诪爪讜讬 诇讛讘专讬讞 砖讚讛 讗讬谞讜 注砖讜讬 诇讛讘专讬讞 讛讙注 注爪诪讱 砖讛讬转讛 诪讻讜专讛 诇讘注诇讬 讝专讜注 诪爪讜讬讬谉 讘注诇讬 讝专讜注 诇讬驻讜诇 讜讛讗 转谞讬讗 讛讻讜转讘 砖讚讛 诇讗砖转讜 讜诇讘注诇 讞讜讘 诪讻讜专讛 讜讛诇讜拽讞 讬讞讜砖 诇注爪诪讜 诪转谞讬转讗 讘讚讗诪专 讬讛讗 诇讱 驻讬专注讜谉 讜讛谉 驻诇讬讙讬谉 讘讗诪专 诇讛 诇讗 讬讛讗 诇讱 驻讬专注讜谉 讗诇讗 诪讝讜 讻讜' 讛讗 诇诪讚转 砖诪讞诇拽转 专讘谞谉 讜专砖讘"讙 讘讗驻讜转讬拽讬 住转诐:



讜讬砖 诪讬 砖驻讬专砖 砖讝讜 砖诇 转诇诪讜讚 讛诪注专讘 驻讬专讜砖讛 讘诪驻讜专砖 讜讻诇 砖诪讻专 诪讻讜专 注讚 砖讬讘讗 诇讙讘讜转 讘讬谉 讘讘注诇 讞讜讘 讘讬谉 讘讗砖讛 讗诇讗 砖讘讗砖讛 讗讜诪专 专砖讘"讙 砖讗讬谞讛 诪讻讜专讛 诇注谞讬谉 砖讛讬讗 讟讜专驻转 驻讬专讜转 砖讗讻诇 讜讝讜 砖讗诪专讜 讘诪讻专谉 诇砖注讛 驻诇讬讙讬谉 驻讬专讜砖讜 诇注谞讬谉 驻讬专讜转 砖诇专讘谞谉 诪讻讜专 注讚 砖转讘讗 诇讙讘讜转 讜诇讻砖转讘讗 诇讙讘讜转 讗讬谞讛 谞讜讟诇转 驻讬专讜转 砖讗讻诇 讜讝讛讜 砖讗诪专 讛诇讜拽讞 讬讞讜砖 诇注爪诪讜 讻诇讜诪专 砖讬讛讗 讝专讬讝 诇讞诇拽 讛驻讬专讜转 拽讜讚诐 讛讝诪谉 讜诇专砖讘"讙 讗祝 讛讬讗 讟讜专驻转 讛驻讬专讜转 砖讗讻诇 讗讘诇 诪讻专谉 诇注讜诇诐 专"诇 诇注谞讬谉 讟讬专驻转 讙讜祝 讛拽专拽注 讚讘专讬 讛讻诇 讗讬谞讜 诪讻讜专 讜讚讘专讬诐 讝专讬诐 讛诐:



讜讬砖 诪驻专砖讛 讘讗驻讜转讬拽讬 诪驻讜专砖 讙诐 讻谉 讜讻诇 砖诪讻专讜 诇砖注讛 专"诇 诇讝诪谉 讬讚讜注 讜诇驻讬专讜转 诪讻讜专 诇讚注转 讞讻诪讬诐 讜讗诐 诪讻专讜 诪讻专 讙诪讜专 诇讗 讬讛讗 诪讻专 讜讬讛讗 讘讟诇 诪讬讚 讜讻谉 谞专讗讛 讚注转 讙讚讜诇讬 讛诪讞讘专讬诐 讜讻注讬谉 砖讗诪专讜 讘砖讜诐 砖诇 诪讟诇讟诇讬谉 讛诪讻谞住转 砖讜诐 诇讘注诇讛 讗诐 专爪讛 讛讘注诇 诇诪讻讜专 诇讗 讬诪讻讜专 讻诪讜 砖讬转讘讗专 讘讬讘诪讜转 讜砖诐 讬转讘讗专讜 拽爪转 讚讬谞讬讜 讘注谞讬谞讬诐 讗诇讜 讘注"讛:



诪讻讬讜谉 砖讻转讘谞讜 砖讻诇 讗驻讜转讬拽讬 诪驻讜专砖 讗诐 砖讟驻讛 谞讛专 讗讬谞讜 讙讜讘讛 诪砖讗专 谞讻住讬诐 讬专讗讛 砖讛讗砖讛 砖讬讬讞讚讜 诇讛 讻转讘讛 讘讗驻讜转讬拽讬 诪驻讜专砖 讜砖讟驻讛 谞讛专 砖讗住讜专 诇砖讛讜转讛 砖讛专讬 讗住讜专 诇讗讚诐 诇砖讛讜转 注诐 讗砖转讜 讘诇讗 讻转讘讛 讜讻谉 诪爪讗转讬 讘转砖讜讘讜转 讛讙讗讜谞讬诐:



讛诪砖谞讛 讛砖讘讬注讬转 讜注谞讬谞讛 讘讘讬讗讜专 讛讞诇拽 讛专讘讬注讬 讙诐 讻谉 讜讛讜讗 砖讗诪专 诪讬 砖讞爪讬讜 注讘讚 讜讞爪讬讜 讘谉 讞讜专讬谉 注讜讘讚 讗转 专讘讜 讬讜诐 讗讞讚 讜讗转 注爪诪讜 讬讜诐 讗讞讚 讻讚讘专讬 讘讬转 讛诇诇 讘讬转 砖诪讗讬 讗讜诪专讬诐 转拽谞转诐 讗转 专讘讜 讜讗转 注爪诪讜 诇讗 转拽谞转诐 诇讬砖讗 砖驻讞讛 讗讬谞讜 讬讻讜诇 讘转 讞讜专讬谉 讗讬谞讜 讬讻讜诇 诇讬讘讟诇 讜讛诇讗 诇讗 谞讘专讗 讛注讜诇诐 讗诇讗 诇驻专讬讛 讜专讘讬讛 砖谞讗诪专 诇讗 转讜讛讜 讘专讗讛 诇砖讘转 讬爪专讛 讗诇讗 诪驻谞讬 转拽讜谉 讛注讜诇诐 讻讜驻讬谉 讗转 专讘讜 讜注讜砖讛 讗讜转讜 讘谉 讞讜专讬谉 讜讻讜转讘 砖讟专 注诇 讞爪讬 讚诪讬讜 讞讝专讜 讘讬转 讛诇诇 诇讛讜讚讜转 讻讚讘专讬 讘讬转 砖诪讗讬 讗诪专 讛专"诐 讗讜诇诐 讻讗砖专 讛讬讛 注讘讚 砖诇 砖谞讬 砖讜转驻讬谉 讜砖讞专专讜 讗讞讚 诪讛诐 讛谞讛 讬讛讬讛 讞爪讬讜 注讘讚 讜讞爪讬讜 讘谉 讞讜专讬谉 讜讻谉 讗注"驻 砖讛讬讜 诇讜 讗诇祝 讗讚谞讬诐 讜砖讞专专讜 讗讜转讜 讗讞讚 诪讛诐 讻讜驻讬谉 讗转 讛谞砖讗专讬诐 讜讻谉 讗诐 讛讬讛 诇讜 讗讚讜谉 讗讞讚 讜诇拽讞 诪诪谞讜 拽爪转 讚诪讬讜 讜砖讞专专 拽爪转讜 讘讝讛 讛讻住祝 讗砖专 诇拽讞 讬讛讬讛 讙诐 讻谉 讞爪讬讜 注讘讚 讜讞爪讬讜 讘谉 讞讜专讬谉 讗讜诇诐 讗诐 砖讞专专 专讘讜 讞爪讬讜 讘砖讟专 讝讛 讗讬谞讜 讻诇讜诐 诇驻讬 砖讛注拽专 讗爪诇谞讜 讛诪砖讞专专 讞爪讬 注讘讚讜 诇讗 拽谞讛 讜讝讛讜 讘砖讟专 讜讘专讗砖 拽讚讜砖讬谉 谞讘讗专 讗讬讱 讛转讗诪转 讛砖讞专讜专 讘砖讟专 讜讗讬讱 讛转讗诪转 讘讻住祝:



讗诪专 讛诪讗讬专讬 诪讬 砖讞爪讬讜 注讘讚 讜讞爪讬讜 讘谉 讞讜专讬谉 讻讙讜谉 砖讛讬讛 砖诇 砖谞讬诐 讜砖讞专专讜 讛讗讞讚 讗讜 砖讛讬讛 砖诇 专讘讬诐 讜砖讞专专讜 讗讞讚 诪讛诐 砖讗讬谉 转讻诇讬转 讛讻讜谞讛 注诇 讞爪讬讜 讗诇讗 诪拽爪转讜 讗讜 砖讛讝讛 砖诇 讗讞讚 讜诇拽讞 诪拽爪转 讚诪讬讜 砖讗祝 讝讛 讞诇 砖讞专讜专讜 注诇 诪讛 砖谞讟诇 诪诪谞讛 注讜讘讚 讗转 专讘讜 讬讜诐 讗讞讚 讜诇注爪诪讜 讬讜诐 讗讞讚 讚讘专讬 讘讬转 讛诇诇 讗诪专讜 诇讛诐 讘讬转 砖诪讗讬 转拽谞转诐 讗转 专讘讜 讗转 注爪诪讜 诇讗 转拽谞转诐 诇讬砖讗 砖驻讞讛 讗讬谞讜 讬讻讜诇 诪驻谞讬 爪讚 讞讬专讜转 砖讘讜 讘转 讞讜专讬谉 讗讬谞讜 讬讻讜诇 诪驻谞讬 爪讚 注讘讚讜转 砖讘讜 讜讞爪讬讛 砖驻讞讛 讜讞爪讬讛 讘转 讞讜专讬谉 讗讬谞讛 诪爪讜讬讛 讗讜 砖诪讗 讗祝 讝讜 讗住讜专讛 诇讜 讚讗转讬 爪讚 注讘讚讜转 讜诪砖转诪砖 讘爪讚 讞讬专讜转 讗讗"讻 专讘讜 诪讜住专讛 诇讜 讜讗"转 砖讬讙谞讜讘 讜讬诪讻专 讘注讘讚 注讘专讬 讗讬谉 诪诇诪讚讬谉 讗讜转讜 诇注讘讜专 注讘讬专讛 讜讗"转 砖讬砖讗 诪诪讝专转 讗讬谉 诪诇诪讚讬谉 讗讜转讜 诇讛讘讬讗 驻住讜诇讬诐 诇注讜诇诐 砖讛专讬 讛讜诇讚 诪诪讝专 讻诪讜讛 讗诇讗 讻讜驻讬谉 讗转 专讘讜 讜注讜砖讛 讗讜转讜 讘谉 讞讜专讬谉 讜讻讜转讘 砖讟专 注诇 讞爪讬 讚诪讬讜 讜讞讝专讜 讘讬转 讛诇诇 诇讛讜讚讜转 讻讘讬转 砖诪讗讬 讜讻谉 讛诇讻讛 讜讚讬谉 讝讛 注谞讬谞讜 讗驻讬' 讛讬讛 砖诇 讗诇祝 讜砖讞专专讜 讗讞讚 诪讛诐 砖讻诇 砖讞诇拽 讗讞讚 砖讘讜 诪砖讜讞专专 讞爪讬讜 讘谉 讞讜专讬谉 讛讜讗 拽专讜讬 专"诇 诪拽爪转讜:



讜诪讻诇 诪拽讜诐 讘讞爪讬讛 砖驻讞讛 讛讜讗讬诇 讜讗讬谞讛 诪爪讜讬转 注诇 驻专讬讛 讜专讘讬讛 讚讬谞讛 诇注讘讜讚 讗转 专讘讛 讬讜诐 讗讞讚 讜讗转 注爪诪讛 讬讜诐 讗讞讚 讗诇讗 砖讗诐 讛讬转讛 讙讜专诪转 注讘讬专讛 讻讜驻讬谉 讗讜转讜 注诇 讛讚专讱 砖讘讬讗专谞讜 诇诪注诇讛 讘讛讛讬讗 讗诪转讗 讚讛讜讛 注讘讚讗 讗讬住讜专讗:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





转讜住驻讜转 专讬"讚

诪讬 砖讞专专讜 专讘 讗讜诪专 专讘讜 专讗砖讜谉. 驻讬' 专讗讜讘谉 诇讜讛 诪砖诪注讜谉 讜注砖讛 诇讜 注讘讚讜 讗驻讜转讬拽讬 讜讗讞"讻 砖讞专专讜 砖讜专转 讛讚讬谉 讗讬谉 讛注讘讚 讞讬讬讘 讻诇讜诐 诇专讘讜 砖谞讬 讻讚专讘讗 讚讗诪专 专讘讗 讛拽讚砖 讞诪抓 讜砖讞专讜专 诪驻拽讬注讬谉 注爪诪谉 诪讬讚讬 砖注讘讜讚. 驻讬' 讗注"驻 砖注砖讛 注讘讚讜 讗驻讜转讬拽讬 诇讛诇讜讗转 讛诪诇讜讛 讜讛讜讗 诪砖讜注讘讚 诇讜 讘讞讜讘讜 讗转讬 砖讞专讜专 讜诪驻拽讬注讜 讜讞讬讬诇 注讬诇讜讬讛 讜讗讬谉 讛诪诇讜讛 讬讻讜诇 诇注讻讘 砖讞专讜专讜 讜讻谉 讗诐 注砖讛 砖讜专讜 讗驻讜转讬拽讬 讜讗讞"讻 讛拽讚讬砖讜 诇诪讝讘讞 讜讻谉 讗诐 注砖讛 讞诪爪讜 讗驻讜转讬拽讬 诇谞讻专讬 讜注讘专 注诇讬讜 讛驻住讞 讗转讬 讗讬住讜专 讞诪抓 讜讞讬讬诇 注讬诇讜讬讛 讜诇讗 讬拽专讗 讞诪爪讜 砖诇 谞讻专讬 讗诇讗 诪驻谞讬 转讬拽讜谉 讛注讜诇诐 讻讜驻讬谉 讗转 专讘讜 砖谞讬 讜注讜砖讛 讗讜转讜 讘"讞 砖诪讗 讬诪爪讗谞讜 讘砖讜拽 讜讬讗诪专 诇讜 注讘讚讬 讗转讛 讜诪讜爪讬讗 诇注讝 注诇 讘谞讬讜 砖讛谉 注讘讚讬诐 讜讻讜转讘 诇讜 讛注讘讚 砖讟专 注诇 讚诪讬讜 专砖讘"讙 讗讜诪专 讗讬谞讜 讻讜转讘 讛注讘讚 讗诇讗 讛诪砖讞专专 讻讜转讘:



讘诪讗讬 拽诪讬驻诇讙讬 讘诪讝讬拽 砖注讘讜讚讜 砖诇 讞讘讬专讜 诪专 住讘专 讞讬讬讘 讜诪专 住讘专 驻讟讜专. 驻讬' 讜讻讙讜谉 讚讗"诇 诇讗 讬讛讗 诇讱 驻专注讜谉 讗诇讗 诪讝讛 讚讗讬 诇讗讜 讛讻讬 诇讗 讛讝讬拽讜 砖讙讜讘讛 诪砖讗专 谞讻住讬讜 讻讚讗诪专谉 诇拽诪谉:



讗讬转诪专 讛注讜砖讛 砖讚讛讜 讗驻讜转讬拽讬 讜砖讟驻讛 谞讛专 讗诪讬 砖驻讬专 谞讗讛 (讗诪专) 驻讬' 讻讬谞讜讬讜 讛讬讛 讗诪专 专' 讬讜讞谞谉 讗讬谞讜 讙讜讘讛 诪砖讗专 谞讻住讬诐 讗讘讜讛 讚砖诪讜讗诇 讗诪专 讙讜讘讛 诪砖讗专 谞讻住讬诐 讗诪专 专讘 谞讞诪谉 诪砖讜诐 讚讗诪讬 砖驻讬专 谞讗讛 讗诪专 砖诪注转转讗 讚诇讗 砖驻讬专谉 转转专讙诐 砖诪注转转讬讛 讻讙讜谉 讚讗"诇 诇讗 讬讛讗 诇讱 驻专注讜谉 讗诇讗 诪讝讛 转谞讬讗 谞诪讬 讛讻讬 讛注讜砖讛 砖讚讛讜 讗驻讜转讬拽讬 诇讗讞专讬诐 讜砖讟驻讛 谞讛专 讙讜讘讛 诪砖讗专 谞讻住讬诐 讜讗诐 讗诪专 诇讜 诇讗 讬讛讗 诇讱 驻专注讜谉 讗诇讗 诪讝讛 讗讬谞讜 讙讜讘讛 诪砖讗专 谞讻住讬诐. 转谞讬讗 讗讬讚讱 讛注讜砖讛 砖讚讛讜 讗驻讜转讬拽讬 诇讘注诇 讞讜讘讜 讜诇讻转讜讘转 讗砖转讜 讙讜讘讬诐 诪砖讗专 谞讻住讬诐 专砖讘"讙 讗讜诪专 讘注诇 讞讜讘讜 讙讜讘讛 诪砖讗专 谞讻住讬诐 讻转讜讘转 讗砖转讜 讗讬谞讛 讙讜讘讛 诪砖讗专 谞讻住讬诐 砖讗讬谉 讚专讻讛 砖诇 讗砖讛 诇讞讝专 注诇 讘转讬 讚讬谞讬谉. 驻讬' 讗诐 专爪讛 讛诇讜讛 诪讜讻专 讗转 讛讗驻讜转讬拽讬 讜讛谉 讙讜讘讬诐 诪砖讗专 谞讻住讬诐 (讜讗讬 拽砖讬讗 讻讬讜谉 讚讗诐 砖讟驻讛 谞讛专 讛讜讗 讙讜讘讛 诪砖讗专 谞讻住讬诐 讜讙诐 讛诇讜讛 讬讻讜诇 诇诪讜讻专讛 讜讛讜讗 讙讜讘讛 诪砖讗专 谞讻住讬诐 讛讬讻讬 砖讗讜诪专 诇讜 诪拽讜诐 讛谞讞转讬 诇讱 诇讙讘讜转 诪诪谞讜 讗"讻 诪讛 转讜注诇转 讬砖 讘讜) 砖讛诇讜拽讞 讬讻讜诇 诇讜诪专 诇讜 讛谞讞转讬 诇讱 诪拽讜诐 诇讙讘讜转 诪诪谞讜 讗"讻 诪讛 转讜注诇转 讬砖 讘讗驻讜转讬拽讬 讬讜转专 诪住转诐 砖注讘讜讚 谞讻住讬诐 讜讬"诇 讚诇讛讻讬 讗讛谞讬 讗驻讜转讬拽讬 砖讗诐 诇讗 诪讻专讛 讜讙诐 诇讗 砖讟驻讛 谞讛专 讜讘讗 诇讙讘讜转 讞讜讘讜 诪谉 讛拽专拽注 讙讜讘讛 诪诪谞讛 讜讗注"驻 砖讛讬讗 注讬讚讬转 讜讗讬谞讜 讬讻讜诇 诇讚讞讜转讜 讗爪诇 讛讘讬谞讜谞讬转 讗讬 谞诪讬 讗诐 诪转 讙讜讘讛 诪诪谞讛 讜讗讬谉 讛讬讜专砖讬诐 讚讜讞讬诐 讗讜转讜 讗爪诇 讛讝讬讘讜专讬转 讗诇讗 讝讛 谞驻专注 诪谉 讛讗驻讜转讬拽讬 砖诇讜 讜讗祝 注诇 驻讬 砖讛讬讗 注讬讚讬转:



诪转谞讬' 诪讬 砖讞爪讬讜 注讘讚 讜讞爪讬讜 讘"讞 注讜讘讚 讗转 专讘讜 讬讜诐 讗讞讚 讜讗转 注爪诪讜 讬讜诐 讗' 讻讚讘专讬 讘"讛 讗诪专讜 诇讛诐 讘讬转 砖诪讗讬 转拽谞转诐 讗转 专讘讜 讗转 注爪诪讜 诇讗 转拽谞转诐 诇讬砖讗 砖驻讞讛 讗讬谞讜 讬讻讜诇 讘转 讞讜专讬谉 讗讬谞讜 讬讻讜诇 讬讘讟诇 讜讛诇讗 诇讗 谞讘专讗 讛注讜诇诐 讗诇讗 诇驻专讬讛 讜诇专讘讬讛 砖谞讗诪专 诇讗 转讛讜 讘专讗讛 诇砖讘转 讬爪专讛 讗诇讗 诪驻谞讬 转讬拽讜谉 讛注讜诇诐 讻讜驻讬谉 讗转 专讘讜 讜注讜砖讛讜 讘"讞 讜讻讜转讘 诇讜 砖讟专 注诇 讞爪讬 讚诪讬讜 讞讝专讜 讘"讛 诇讛讜专讜转 讻讚讘专讬 讘"砖. 驻讬' 讻讙讜谉 注讘讚 砖诇 砖谞讬 砖讜转驻讬诐 讜砖讞专专 讗讞讚 讗转 讞诇拽讜 讜诇诪讛 讗讬谉 讞讜诇拽讬谉 诪诇讗讻转 讬讚讜 讘讬谞讬讛诐 讘讻诇 讬讜诐 讜讬讜诐 讜转拽谞讜 砖讬讜诐 讗讞讚 讬注讘讜讚 专讘讜 讜讬讜诐 讗讞讚 注爪诪讜 诪驻谞讬 砖讗讜诪专 专讘讜 讛讜讗 注讘讚讬 讜讗转诐 注讜砖讬诐 讗讜转讜 砖讜转祝 诇讬 诪"讛 转拽谞讜 砖讬讛讗 注讜讘讚 讬讜诐 讗讞讚 诇专讘讜 讜讬讜诐 讗' 讛讜讗 讞驻砖讬 诇注爪诪讜 讜讗诐 诪爪讗 诪爪讬讗讛 讘讬讜诐 砖诇 专讘讜 讛讻诇 砖诇 专讘讜 讜讗诐 诪爪讗 诪爪讬讗讛 讘讬讜诐 砖诇 注爪诪讜 讛讻诇 诇注爪诪讜 诇讗 砖讬讞诇拽讜 讛诪爪讬讗讛 讘讬谞讬讛诐 讜讝讛讜 砖讗讜诪' 转拽谞转诐 讗转 专讘讜 砖诇讗 转讛讗 诪诇讗讻转 讬讚讬讜 讘砖讜转驻讜转 砖讗讬谉 专讘讜 诪转专爪讛 讘讻讱 诇讛讬讜转 砖讜转驻讜 讗诇讗 注讜讘讚 讗转 专讘讜 讬讜诐 讗' 讻诪讜 注讘讚 砖讻讜驻讛讜 讘注诇 讻专讞讜 诇诪诇讗讻转讜 讜讻诇 讛诪爪讬讗讛 砖诇 讗讜转讜 讛讬讜诐 砖诇讜 讻讱 驻讞转 讛谞讙讬讞讛 谞诪讬 砖诇讜 讜讻诪讜 讚讗诪专讬' 讘讙诪' 谞讙讞讜 砖讜专 讬讜诐 砖诇 专讘讜 诇专讘讜 讬讜诐 砖诇 注爪诪讜 诇注爪诪讜 讜诇讗 讗诪专讬' 砖讬讞诇拽讜 讘讬谞讬讛诐 讚诪讬 驻讞转 讛谞讙讬讞讛:





诪讛专砖"讗 - 讞讬讚讜砖讬 讛诇讻讜转

讘讗"讚 讜讻注讜诇讗 谞诪讬 诇讗 诪爪讬 诇砖谞讜讬讬 讚拽讗诪专 砖讜专转 讛讚讬谉 讗讬谉 讛注讘讚 讞讬讬讘 讻诇讜诐 讘诪爪讜转 讜诇讗讘讬讬 讻讜' 注讻"诇 讜诇讬讻讗 诇驻专讜砖讬 讘注讜诇讗 诪讬 砖讞专专讜 专讘讜 砖谞讬 讜砖讜专转 讛讚讬谉 讗讬谞讜 讞讬讬讘 讻诇讜诐 诇专讘讜 专讗砖讜谉 讗祝 注诇 讛注讜讚祝 讚讻讬讜谉 讚诇诪驻专注 (讚) 讛讜讗 讙讜讘讛 砖驻讬专 砖讞专专讬讛 专讘讜 砖谞讬 讚讗诐 讻谉 讘诪讗讬 驻诇讬讙讬 讚讻讬讜谉 讚砖讞专讜专 讚砖谞讬 讛讜讛 诪讚讬谞讗 讛讜讛 诇讬讛 诇讻"注 讛讬讝拽 谞讬讻专 讻诪讜 诇专讘 讘砖讞专专讜 专讘讜 专讗砖讜谉 讻诪讜 砖讻转讘讜 讛转讜住' 诇拽诪谉 讜讚讜"拽:


讘讚"讛 诇讬砖讗 砖驻讞讛 讻讜' 讜诇讬转讬 注砖讛 讚驻专讬讛 讜专讘讬讛 讻讜' 讜讬"诇 讚讛讻讗 讗驻砖专 诇拽讬讬诐 砖谞讬讛诐 注诇 讬讚讬 讻驻讬讛 讻讜' 注讻"诇 讜讬砖 诇讚拽讚拽 (讛) 讗讻转讬 诇讬转讬 注砖讛 讚诇注讜诇诐 讘讛诐 转注讘讜讚讜 讜诇讬讚讞讬 诇讗 转注砖讛 讚诇讗 讬讛讬讛 拽讚砖 讚诪驻谞讬 注砖讛 讚驻专讬讛 讜专讘讬讛 讜讚讗讬 谞讚讞讛 注砖讛 讚诇注讜诇诐 讘讛诐 转注讘讜讚讜 诪砖讜诐 讚诇砖讘转 讛讜讛 诪爪讜讛 专讘讛 讻诪讜 砖讻转讘讜 诇注讬诇 讛转讜住' 讗讘诇 讛讻讗 谞拽讬讬诐 诪爪讜转 驻专讬讛 讜专讘讬讛 讜诇讬讚讞讬 诇讗 转注砖讛 讚诇讗 讬讛讬讛 拽讚砖 讙讜' 诪驻谞讬 注砖讛 讚诇注讜诇诐 讙讜' 讜讬砖 诇讬讬砖讘 讘讚讜讞拽 讜讚讜"拽:


讘讗"讚 讜讬砖讗 诪诪讝专转 讻讜' 讬砖讗谞讛 讘讗讬住讜专 讘诇讗 拽讚讜砖讬谉 讻诪讜 讻讜' 注讻"诇 驻讬专讜砖 讘讗讬住讜专 讚讛讬讬谞讜 讘讝谞讜转 讜诪讬讛讜 诇讗讜 诇讬讻讗 讘讬讛 讜注讬讬谉 讘讚讘专讬讛诐 讗诇讜 讬讜转专 讘驻"拽 讚讘"讘 讜拽"诇:





诪讛专"诐

注"讗 转讚"讛 诇讬砖讗 砖驻讞讛 讗讬谞讜 讬讻讜诇 讜讻讜' 注讚 讜讗"转 讜诇讬转讬 注砖讛 讚驻专讜 讜专讘讜 讜诇讚讞讬 诇讗讜 讚诇讗 讬讛讬讛 拽讚砖 讜讻讜'. 诇驻讜诐 专讬讛讟讗 驻砖讟讗 讚转讜住' 诪砖诪注 讚诪拽砖讬谉 专讬砖讗 讘转 讞讜专讬谉 讚讗讝 诪拽讬讬诐 注砖讛 讚驻专讜 讜专讘讜 讗讘诇 讻砖谞讜砖讗 砖驻讞讛 讗讬谞讜 诪拽讬讬诐 注砖讛 讚驻专讜 讜专讘讜 讻诪讜 砖讻转讘讜 诇驻谞讬 讝讛 讘住诪讜讱 讗诇讗 砖拽爪转 诪讙讜诪讙诐 诇讜诪专 讻谉 讚讗"讻 诇驻讬 讝讛 诇讗 讛讬讛 诇讛诐 诇讛转讜住' 诇诪谞拽讟 讜诇讚讞讬 诇讗讜 讚诇讗 讬讛讬讛 拽讚砖 讗诇讗 讛讜讛 诇讛讜 诇诪讬诪专 诇讗讜 讚诇讗 转讛讬讛 拽讚砖讛 讻讬讜谉 讚讗讘转 讞讜专讬谉 拽讗讬 讗讘诇 讗讬谉 讝讛 拽讜砖讬讗 讻诇诇 讚讛转讜住' 谞拽讟讬 诇讬砖谞讗 讚诪讜专讙诇 讘讙诪专讗 诇讜诪专 转诪讬讚 讘讗讬住讜专讗 讚注讘讚讜转 诇讗讜 讚诇讗 讬讛讬讛 拽讚砖 讜讬砖 诇驻专砖 讙"讻 拽讜砖讬转 讛转讜住' 讚诪拽砖讬谉 专讬砖讗 砖驻讞讛 讜讛讗 讚拽讗诪专 讜诇讬转讬 注砖讛 讚驻专讜 讜专讘讜 诇讗讜 讚讜拽讗 讗诇讗 专"诇 砖讘转 讚讝讛 谞诪讬 诪爪讜讛 讛讬讗 讚讛讗 讗讬 讛讜讛 讬讻讜诇 诇拽讬讬诐 砖讘转 讻诇 讚讛讜 诇讗 讛讜讛 讻驻讬谞谉 诇专讘讬讛 诇砖讞专专讜 讜讛讗 讚拽讗诪专 讘转讬专讜爪讗 讘讞讚讗 讜注讜讚 讚讘讚讬讚讛 诇讬讻讗 注砖讛 专"诇 讜注讘专讛 讗诇讗讜 讚诇讗 讬讛讬讛 拽讚砖 讜讝讛 诇讗 砖讬讬讱 诇讜诪专 讙讘讬 砖驻讞讛 讬砖 诇讬讬砖讘 讚讻砖讛讜讗 谞讜砖讗 砖驻讞讛 讗祝 讛砖驻讞讛 注讜讘专转 讘诇讗讜 讻砖谞砖讗转 诇讜 讻讬讜谉 砖讗住讜专讛 诇讬谞砖讗 诇讜 讚讛讗 讛讬讗 讞讬讬讘转 讘讻诇 讛诇讗讜讬谉 讻诪讜 讗砖讛 讬砖专讗诇讬转 讚注诇诪讗 讗诇讗 讚诇驻讬 讝讛 讬拽砖讛 讛讗 讚拽讗诪专 讘转专 讛讻讬 讜注讜讚 讚讘讚讬讚讛 诇讬讻讗 注砖讛 讜讛讗 讗驻讬' 讘砖驻讞讛 砖讬讬讱 砖讘转 讻诪讜 砖讻转讘讜 讛转讜住' 诇拽诪谉 讘住诪讜讱 讘讚"讛 诇讗 转讜讛讜 讘专讗讛 讻驻讬专讜砖讜 砖诇 专"讬 讘专 诪专讚讻讬 讜爪"诇 讚讛砖转讗 诇讗 住"诇 讛转讜住' 讻谉:





讞讻诪转 砖诇诪讛

专砖"讬 讘诪转谞讬' 讚"讛 诪讬 砖讞爪讬讜 注讘讚 讜讞爪讬讜 讘谉 讞讜专讬谉 讻讙讜谉 砖讛讬讜 砖谞讬 讗讞讬谉 讗讜 砖谞讬 砖讜转驻讬谉 讜砖讞专专 讗讞讚 讗转 讞诇拽讜 讘驻讬' 砖诇 诪住讻转 注讚讬讜转 讜讛讬讬谞讜 讻讚诇拽诪谉:


转讜住' 讘讚"讛 讛拽讚砖 讻讜' 诇住诇拽讛 讘讝讜讝讬 讚讛讚讬谉 注诪讛 讻讜'. 谞"讘 驻讬' 砖讛讗讬 讗爪讟诇讗 讛讜讗 诪讛砖讜诐 砖讛讻谞讬住讛 诇讜 讜讗"讻 讛讚讬谉 注诪讛 砖讗诐 转专爪讛 诇讜拽讞转 讗转 砖诇讛 讜诇讜诪专 砖诇讬 讗谞讬 谞讜讟诇 讗祝 砖讛讜讗 讘讬讜拽专 谞讜转谞讬谉 诇讛 讜讗诐 讗讬谞讛 专讜爪讛 讘讻讱 讬转谞讜 诇讛 讚讘专 讛砖讜讛 讜诇讗 讻驻讬 诪讛 砖砖诪讗转讛 讘讻转讜讘转讛 砖讛讜住讬驻讜 注诇讬讜 讘砖讜诪讗 砖诇讬砖 讗讜 讬讜转专 讜拽"诇:


讘讚"讛 讗砖讛 讗讬谞讛 讜讻讜' 讻专讘谞谉 讚讗诪专讬 讛讻讗 讻讜'. 谞"讘 讗讬谞讜 讻谉 讘讬专讜砖诇诪讬 讗诇讗 讛讻讬 讛讜讗 谞讜住讞讜 讘诪讗讬 驻诇讬讙讬 讻砖诪讻专讜 诇注讜诇诐 讗讜 诇砖注讛 讗讬 转讬诪讗 讻砖诪讻专讜 诇注讜诇诐 驻诇讬讙讬 讗讘诇 诇砖注讛 讚"讛 诪讻讜专讬诐 讜讗讬 转讬诪讗 讻砖诪讻专讜 诇砖注讛 驻诇讬讙讬 讗讘诇 诇讗 诪讻专讜 诇砖注讛 讚讘专讬 讛讻诇 讗讬谞谉 诪讻讜专讬诐 谞砖诪注讬谞讬讛 诪谉 讛讚讗 讛注讜砖讛 砖讚讛讜 讗驻讜转讬拽讬 诇讗砖讛 讘讻转讜讘转讛 讜诇讘注诇 讞讜讘 讘讞讜讘讜 讜诪讻专讜 讛专讬 讝讜 诪讻讜专讛 讜讛诇讜拽讞 讬讞讜砖 诇注爪诪讜 专讘谉 砖诪注讜谉 讘谉 讙诪诇讬讗诇 讗讜诪专 讗讬谞讛 诪讻讜专讛 砖诇讗 注诇转讛 注诇 讚注转讜 砖转讛讗 讗砖讛 诪讞讝专转 注诇 讘"讚 讗诪专讬谞谉 讗转讬讗 讚专讘讬 讗诇讬注讝专 讻专讘谞谉 讜专"讬 讻专讘谉 砖诪注讜谉 讘谉 讙诪诇讬讗诇 讛讜讬 讻讜' 讜讻谉 讛讘讬讗讜 讛专讬"祝 讜讻谉 讛专讗"砖 讘驻专拽 讗诇诪谞讛 诇讻"讙 讜讻谉 讛专砖讘"讗 讜注讬拽专 讜讚注转 讛诪驻专砖讬诐 讝"诇 砖诇讗 讛讘讬讗讜 专讬"祝 讝"诇 讻讗谉 讗诇讗 诇诇诪讜讚 诪诪谞讜 讚驻诇讜讙转讬讬讛讜 讚专讘谞谉 讜专讘谉 砖诪注讜谉 讘谉 讙诪诇讬讗诇 讛讻讗 讻砖诪讻专讛 诇讗讜转讜 砖讚讛 砖注砖讛 讗驻讜转讬拽讬 讛讜讗 讜住转诐 讛讬专讜砖诇诪讬 讻诪讜 砖讛讜讗 砖诐 讗讘诇 诪讛 砖讗诪专讜 讘讜 讗讘诇 讗讬 诇讗 诪讻专讜 诇砖注讛 讚"讛 讗讬谞谉 诪讻讜专讬谉 讗讬谞讜 注谞讬谉 诇讻讗谉 讻诇诇 讗诇讗 讘诪讜讻专 谞讻住讬 爪讗谉 讘专讝诇 讗讘诇 讘注讜砖讛 砖讚讛讜 讗驻讜转讬拽讬 讗驻讬诇讜 诪讻专谉 诇注讜诇诐 诪讻讜专讬谉 讗诇讗 讗诐 讻谉 诇讗 讬诪爪讗 讘"讞 砖讗专 谞讻住讬诐 讚讘讻讛"讙 讙讜讘讛 诪讛诐 讗讘诇 讛专诪讘"诐 讝"诇 讻转讘讛 诇讝讜 讘驻讬"讞 诪讛诇讻讜转 诪诇讜讛 讜诇讜讛 讜注"讻 诪驻专砖 讛讬专讜砖诇诪讬 砖诇讻讱 讗诪专讜 砖讗祝 注诇 驻讬 砖讗诐 讬砖 砖诐 谞讻住讬诐 讘谞讬 讞讜专讬谉 讙讜讘讛 诪讛谉 讗祝 注诇 驻讬 讻谉 讬驻讛 讻讞 讚讗驻讜转讬拽讬 讘砖谞讬 讚讘专讬诐 讛讗讞讚 砖讗诐 诪讻专 诇讜讛 砖讗专 谞讻住讬诐 讗讞专讬 砖诪讻专 讝讛 诪诇讜讛 讟讜专祝 讝讜 砖诇 讗驻讜转讬拽讬 讜讻谉 驻讬' 专讘讬谞讜 讗驻专讬诐 讝"诇 讜讝讛讜 砖讗诪专 讘讬专讜砖诇诪讬 讜讛诇讜拽讞 讬讞讜砖 诇注爪诪讜 讚诪砖诪注 砖讬讜转专 讬砖 诇讜 诇讞讜砖 诇诇讜拽讞 讘砖讘讬诇 讛讗驻讜转讬拽讬 诪砖讗专 诪诇讜讛 讜注诇 讚专讱 讝讛 讙诐 讻谉 讻砖诪讻专讜 诪讻专 注讜诇诐 讗讬谞讜 诪讻讜专 诇驻讬 砖讛讬讛 诇讜 诇驻专砖 砖讛讜讗 诪砖讜注讘讚 讘讗驻讜转讬拽讬 讻讚讬 砖讗诐 讬诪讻讜专 砖讗专 谞讻住讬诐 砖讬讙讘讛 讘"讞 诪讝讜 讜诇驻讬讻讱 讗讬谞讛 诪讻讜专讛 讻诇诇 讗诇讗 讗讗"讻 诪讻专讛 讘驻讬专讜砖 注讚 讝诪谉 讙讘讬讬转 讛讞讜讘 讘诇讘讚 讜讛专讗讘"讚 讝"诇 讻转讘 注诇讬讜 诇讗 讛讘讬谉 讜诇讗 讛讘讞讬谉 讚专讱 讛讬专讜砖诇诪讬 讗砖专 诪爪讗 注诇 讝讜 讛诪讬诪专讗 专"谉:





诪讛专"诐 砖讬祝

讙诪' 注讜诇讗 讗诪专 讻讜'. 谞"诇 诇专讘 讬砖 诇拽专讜转 讘诪转谞讬' 讜砖讞专专讜 讘讜讬"讜 讛讞讜诇诐 讜诪讜住讘 讛讻讬谞讜讬 讗诇 讛注讘讚 讜拽讗讬 讜砖讞专专讜 注诇 专讘讜 [讚谞拽讬讟 诪拽讜讚诐] 专"诇 注讘讚 砖注砖讗讜 专讘讜 讜讻讗讬诇讜 讻转讘 讜砖讞专专 讗讜转讜 讜诇注讜诇讗 讚拽讗讬 讜砖讞专专讜 注诇 专讘讜 砖谞讬 讗"讻 拽讗讬 注诇 讗讞专讬诐 讚谞拽讬讟 砖注砖讗讜 专讘讜 讗驻讜转讬拽讬 诇讗讞专讬诐 讗"讻 讬砖 诇拽专讜转 讜砖讞专专讜 讛讜讬"讜 讘诪诇讗驻讜"诐 砖讗讞专讬诐 砖讞专专讜 讜诇讗 讛讜讝讻专 讘诪转谞讬' 诇驻讬"讝 讛谞驻注诇 讚诪诪讬诇讗 诪砖诪注 砖讞专专讜 注诇 讛注讘讚 砖讛讜讝讻专 诪拽讜讚诐 讚砖讬讬讱 讙讘讬讛 砖讞专讜专 讜拽"诇 讜讗"爪 诇讚讞讜拽 讚讜砖讞专专讜 讘讞讜诇诐 讛讜讬"讜 诇注讜诇讗 讻诪讜 诇专讘 讜驻讬专讜砖 讛驻讜注诇 砖诇 讜砖讞专专讜 砖讛讜讗 诇砖讜谉 讬讞讬讚 讗诐 讛讜讬"讜 讘讞讜诇诐 注诇 讻诇 讗讞讚 诪讗讞专讬诐 砖谞注砖讛 诇讛诐 讗驻讜转讬拽讬 讜讛讜讗 讚讜讞拽 讙讚讜诇 讜讬讜转专 谞专讗讛 讻诪"砖. 讜诇专讘 讚讛诇讻转讗 讻讜讜转讬讛 讗"砖 讟驻讬 诇砖讜谉 诪转谞讬转讬谉 讚谞拽讬讟 讜砖讞专专讜 讻诪讜 砖注砖讗讜 讚专讬砖讗 讜拽"诇: 


讘专砖"讬 讘讚"讛 砖谞讬 专讘讜 拽专讬转 诇讬讛 转谞讗 讚诪转谞讬' 讜讻讜' 讚诇讗 转讬诪讗 讛讗 注讜诇讗 谞诪讬 讛讻讬 拽讗诪专 诪讬 砖讞专专讜 专讘讜 砖谞讬 讻讜'. 诇讝讛 讗诪专 讗转谞讗 讚诪转谞讬' 讚拽驻讬讚 注讜诇讗 讘驻专讟 讚转谞讗 讚诪转谞讬' 诇讗 驻讬专砖 砖谞讬 讘讛讚讬讗 专拽 住转诐 专讘讜 讜诪讜拽诪讬转 诇讬讛 讘专讘讜 砖谞讬 讜砖谞讬 诇讬讻讗 诇诪拽专讬 住转诐 专讘讜 讜拽"诇 诇讝讛 讗诪专 讜诪讜拽诪讬转 诇讛 讜讻讜' 讚讬讬拽讗: 


讘专砖"讬 讘讚"讛 诪砖讞专专 拽专讬转 诇讬' 诪讬 讛讜讬 砖讞专讜专讜 砖讞专讜专. 讜诇讗 驻讬专砖 注"讚 专讘讜 拽专讬转 诇讬讛 诪砖讜诐 讚诇诪讛 诇讗 讬拽专讗谞讜 诪砖讞专专 讻讬讜谉 砖注砖讛 驻注讜诇转 讛砖讞专讜专 诇讻谉 驻讬专砖 讚讛讬讗 讙讜驻讗 拽砖讬讗 诪讬 讛讜讬 讜讻讜' 讗讘诇 讘专讘讜 拽专讬转 诇讬讛 诪讘讜讗专 诪诪讬诇讗 砖讗讬谉 诇拽专讜转 诇讘注"讞 专讘讜 讜诪"诪 爪"诇 砖讗讬谉 专砖"讬 专"诇 讚专讘 驻诇讬讙 讗注讜诇讗 讘讙讜祝 讛讚讬谉 讜住"诇 讚讗讬谉 砖讞专讜专 砖诇 砖谞讬 讻诇讜诐 讗驻讬诇讜 诪讚专讘谞谉 讚讗"讻 诇讗 讗"砖 诇砖讜谉 拽专讬转 诇讬' 讜转讜 讛讗 讚专讘 谞诪讬 诪驻谞讬 转讬拽讜谉 讛注讜诇诐 砖诇讗 讬讗诪专 诇讜 注讘讚讬 讻讜' 爪专讬讱 砖讞专讜专 诪砖谞讬 诪讚专讘谞谉 讜诪砖"讛 爪专讬讱 诇讻转讜讘 诇砖谞讬 砖讟专 注诇 讚诪讬讜 讗"讻 讛"讛 讜拽爪转 讻"砖 讚诪驻谞讬 转讬拽讜谉 讛注讜诇诐 砖讬爪讗 砖诐 讘谉 讞讜专讬谉 注诇讬讜 讜诇讞讬讬讘讜 讘诪爪讜转 讛讜讬 砖讞专讜专 砖谞讬 砖讞专讜专 诪讚专讘谞谉 讙诐 讗"讻 诪谞"诇 诇专砖"讬 讚诇诪讗 专讘讜 拽专讬转 诇讬讛 谞诪讬 讛讻讬 驻讬专讜砖讜 诪讬 爪专讬讻讬谉 诇砖讞专讜专 砖诇 砖谞讬 讜讗驻讬诇讜 诪讚专讘谞谉 砖谞爪讟专讱 诇讻讜驻讜 讜诇讻转讜讘 诇讜 砖讟专 注诇 讚诪讬讜 讜注讜诇讗 谞诪讬 驻诇讬讙 讗专讘 讘讙讜驻讗 讚讚讬谞讗 讗诇讗 爪"诇 讚诇讗 驻诇讬讙讬 讘讙讜祝 讛讚讬谉 专拽 讘诇砖讜谉 驻诇讬讙讬 诇诪专 拽砖讛 诇砖讜谉 专讘讜 讜诇诪专 诇砖讜谉 诪砖讞专专 讜专砖"讬 讘讗 诇驻专砖 专拽 诇诪讛 诇讗 讗转讬 砖驻讬专 诇砖讜谉 诪砖讞专专 讚讛讗 谞注砖讛 讛砖讞专讜专 注诇 讬讚讜 讜讘讙专诪转讜 讜诇讛讻讬 驻讬专砖 诪讬 讛讜讬 讻讜' 讚讛讗 注讬拽专 砖讞专讜专 诇注讜诇讗 谞诪讬 注"讬 专讘讜 专讗砖讜谉 讚讛讗 诪讞诪转 砖讞专讜专 砖诇砖谞讬 砖讜专转 讛讚讬谉 讗讬谞讜 讞讬讬讘 讻诇讜诐 讘诪爪讜转 讜讗"讻 讗注"驻 砖诪驻谞讬 转讬拽讜谉 讛注讜诇诐 砖讬爪讗 注诇讬讜 砖诐 讘谉 讞讜专讬谉 讘讙专诪讜 砖诇 砖谞讬 讻讜驻讬谉 专讘讜 专讗砖讜谉 讻讜' 诪"诪 讗讬谞讜 专讗讜讬 讜砖讬讬讱 诇拽专讜转 诇讜 诪砖讞专专 讘砖讘讬诇 讝讛 诪砖讗"讻 讘专讘讜 拽专讬转 诇讬讛 诪讘讜讗专 诪注爪诪讜 拽讜砖讬讜转 诇砖讜谉 专讘讜 讜讻谞"诇 讜讗"爪 驻讬专讜砖 诇诪讛 诇讗 讗转讬 砖驻讬专 诇砖讜谉 专讘讜 讜讛讗 讚谞拽讬讟 讙诪专讗 诪砖讞专专 拽专讬转 诇讬讛 讜诇讗 谞拽讬讟 讛专讬砖讗 讜砖讞专专讜 拽专讬转 诇讬讛 谞"诇 诪砖讜诐 讚讜砖讞专专讜 砖讛讜讗 驻讜注诇 专"诇 注砖讬讬转 驻注讜诇讜转 砖讞专讜专 诇讗 拽砖讛 诪讬讚讬 讚砖驻讬专 转谞讗 讻讜讜谞转 讛驻注讜诇讛 讗讘诇 诪砖讞专专 砖讛讜讗 砖诐 讛转讜讗专 注诇 砖诐 驻注讜诇转讜 诇讗 砖讬讬讱 砖诐 讛转讜讗专 讘讜 讗诐 讗讬谉 砖讞专讜专讜 砖讞专讜专 讜讚讜"拽 讜诇讛讻讬 谞拽讬讟 诪砖讞专专 拽专讬转 诇讬' 专"诇 诇拽专讜转 讻谉 讘砖诐 讛转讜讗专 讜注讬"诇 讚讘讜砖讞专专讜 注讚讬讬谉 诇讗 讗转谞讬' 讚讗讬谉 砖讞专讜专讜 讻诇讜诐 讜谞拽讟讬' 诇驻讬 讻讜讜谞转 讛诪砖讞专专 诪砖讗"讻 讘住讬驻讗 讻讘专 讗砖诪注讬谞谉 砖讜专转 讛讚讬谉 讜讻讜' 砖讗讬谉 砖讞专讜专讜 讻诇讜诐 讜诇诪讛 讗讞"讻 诪砖讞专专 拽专讬转 诇讬讛 讜拽"诇 讜讗驻砖专 讙诐 讝讛 谞讻诇诇 讘诇砖讜谉 专砖"讬 诪讬 讛讜讬 讻讜' 专"诇 讛讗 讻讘专 讗砖诪注讬' 砖讜专转 讛讚讬谉 讜讻讜' 砖讗讬谉 砖讞专讜专讜 讻诇讜诐 讜诇驻讬"讝 驻讬' 讻谉 诇讬讬砖讘 讚谞拽讬讟 诪砖讞专专 拽专讬转 诇讬' 讜讻讜' 讜诇讗 讜砖讞专专讜 拽专讬转 诇讬讛 讚讛讜讗 讘专讬砖讗:





专砖"砖

专砖"讬 讚"讛 注诇 讚诪讬讜. 讛注讜讚驻讬诐 注诇 讛讞讜讘. 诇砖讜谉 讚诪讬讜 诪砖诪注 讚诪讬 砖讜讬讜 讜讻驻讬' 讛专诪讘"诐 讜讛专注"讘 讗诇讬讘讗 讚专讘 讜讻诪讜 讘诪砖谞讛 讛住诪讜讻讛 讞爪讬 讚诪讬讜. 讜讗驻砖专 诇讜诪专 讻讬讜谉 讚讗讬谉 砖讬讞专讜专讜 砖诇 砖谞讬 讻诇讜诐 诇讻谉 诇讗 讛驻住讬讚 讞讜讘讜 讘砖讬讞专讜专讜 讜讛注讘讚 讻讜转讘 砖讟专 注诇 讻诇 讚诪讬 砖讜讬讜 讜讛诪讛 讬讞诇拽讜讛讜 讘讬谞讬讛诐. 讜诇专砖讘"讙 诇讗 讚讬 砖讛驻住讬讚 讞讜讘讜 讗诇讗 讚讞讬讬讘 注讜讚 诇砖诇诐 讛讬转专讜谉 诇讛诇讜讛:



转讚"讛 讗砖讛 (讘住讜驻讜). 讜诪转讬讬砖讘 讘讛讱 驻讬' 讛拽讜谞讟专住 讚讛讗砖讛 砖谞驻诇讜 (讚' 驻讗). 讻爪"诇 讜讛讜讗 砖诐 讘住讛"注 讜注"砖 讘转讚"讛 诪讙专砖讛:



讘诪砖谞讛 转拽谞转诐 讗转 专讘讜. 诇讻讗讜专讛 讗祝 讛专讘 诪驻住讬讚 讜诇讚讜转 讻讬讜谉 砖讗讬谞讜 讬讻讜诇 诇讛砖讬讗讜 砖驻讞讛. 讜注讬' 讞讙讬讙讛 (讘 注"讘) 转讚"讛 转拽谞转诐 讙讬' 讛专专"诪. 讜讬"诇 讚注讘讚 讗讞讚 讬讻讜诇 诇讬砖讗 讻诪讛 砖驻讞讜转 讜讗诐 讬砖 诇讜 注讘讚 讻谞注谞讬 讗讞专 讗讬谞讜 诪驻住讬讚 讻诇讜诐. 讜讚讜拽讗 拽讗诪讬谞讗 注讘讚 讻谞注谞讬 讚讗讬诇讜 注讘讚 注讘专讬 讗祝 砖诪讜转专 讘砖驻讞讛 讻谞注谞讬转 诇讗 讛讜转专讛 诇讜 讗诇讗 讗讞转 讻诪讘讜讗专 讘专诪讘"诐 驻"讙 诪讛诇讻讜转 注讘讚讬诐 讛诇讻讛 讛'. 讜讛讻"诪 诇讗 讛专讗谞讜 诪拽讜专讜. 讜谞"诇 讚讗讝讬诇 诇砖讬讟转讬讛 讘驻讬"讝 诪讛诇' 讗讬住讜专讬 讘讬讗讛 讛诇讬"讙 讚讗住讜专 诇讻讛"讙 诇讬砖讗 砖转讬 谞砖讬诐 诪砖讜诐 砖谞讗诪专 讗砖讛 讗讞转 讜诇讗 讘'. 讜讛"谞 讻转讬讘 讗诐 讗讚讜谞讬讜 讬转谉 诇讜 讗砖讛 讗讞转 讜诇讗 讘' 讜讗注"讙 讚讛讛"诪 讻转讘 砖诐 诪砖讜诐 讚讗砖讛 讚拽专讗 讬转讬专讛 讛讬讗. 讛"谞 讬"诇 讚讛讗砖讛 (讚讻转讬' 讘转专讬讛 讛讗砖讛 讜讬诇讚讬讛) 讬转讬专讛 讚讛"诇 诇诪讬讻转讘 讛讬讗 讜讬诇讚讬讛:



转讚"讛 诇讬砖讗. 讜讗"转 讜诇讬转讬 注砖讛 讚驻讜"专 讜诇讬讚讞讬 诇讗讜 讚诇讗 讬讛讬讛 拽讚砖 讻讜'. 注讬' 诪讛专"诐 讜诪砖"讻 讘住"讚 讘讘"讘 砖诐. 讜诪讛 砖讛拽砖讛 注诇 诪砖"讻 讛转讜住' 讚讘讚讬讚讛 诇讬讻讗 注砖讛 诪诪讛 砖讛讘讬讗讜 诇拽诪谉 讚讗驻讬' 讘砖驻讞讛 砖讬讬讱 砖讘转. 转诪讜讛 讚讛讗 砖驻转讜转讬讛诐 讘专讜专 诪诇诇讜 讚讗驻讬' 诪讬驻拽讚讗 讗驻砖专 诇讛 讘讻讬讜爪讗 讘讛:



诪讛 砖讛拽砖讛 讛诪讛专砖"讗 讚诇讬转讬 注砖讛 讚诇注讜诇诐 讘讛诐 转注讘讜讚讜 讜诇讬讚讞讬 诇讗讜 讚诇"讬 拽讚砖. 谞"诇 讚诇讗 诪爪讬谞讜 诇注砖讛 讚砖讜讗"转 讚诇讬讚讞讬 诇"转 讘拽讜诐 讜注砖讛:



讘讗"讚 讜讗驻讬' 讗讬谉 诇讜 讗砖讛 讜讘谞讬诐 讛讗 讗讬讻讗 诇诪"讚 讚专讘讜 诪讜住专 诇讜 砖"讻. 讛讙专讬"驻 爪讬讬谉 诇拽讚讜砖讬谉 (讻). 讗讘诇 砖诐 诇讗 谞诪爪讗 诪驻讜专砖 诇诪讬 砖讬讞诇讜拽 注诇 专讗讘"讬 讘讝讛 诇讚讬谞讗. 讜讬讜转专 谞专讗讛 砖讻讜讜谞讜 诇讛讙诪专讗 讚转诪讜专讛 (诇) 诇驻诇讜讙转转 专讘讬 讜专讘谞谉 注"砖 讘驻专砖"讬 讜注诪砖"讻 讘拽讚讜砖讬谉 (讬讚 讘). 讜诇驻诪砖"讻 砖诐 讚诇讬讻讗 诪讗谉 讚驻诇讬讙 讘讛讗 讚讗诐 讗讬谉 诇讜 讗砖讛 讜讘谞讬诐 讗讬谉 专讘讜 诪讜住专 诇讜 砖"讻. 讗"砖 讛讗 讚驻专讬讱 讛讙诪专讗 讘讬讘诪讜转 (拽) 砖讬讞专专讜 讗讬 讘注讬 讻讜' 讜讗诪讗讬 诇讬砖讗 砖驻讞讛 讗"讬 讻讜'. 讚讛拽砖讛 讛讟"讗 讘专讬砖 讞讙讬讙讛 讚讬讻讜诇讬谉 诇讬诪讻专 讘注"注 注诇 转谞讗讬 注"砖. 讜转讬专讜爪讜 讗讬谞讜 注讜诇讛 诇讚讘专讬 讛转讜住' 讚讗诐 讬讻讜诇 诇拽讬讬诐 砖讘转 讻诇 讚讛讜 诇讗 讻驻讬谞谉. 讗讘诇 诇驻诪砖"讻 谞讬讞讗 讚讛讗 讗讬谉 诇讛诐 讗砖讛 讜讘谞讬诐:



讘讗"讚 (注"讘) 讚谞驻拽讬 谞诪讬 诪诇"讬 拽讚砖 讘驻专拽 讚"诪. 讻爪"诇 讘诇讗 讜':





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诪讬 砖驻讬专 谞讗讛. 讘谞讚讛 讚祝 讬讟 注"讘 拽专讬 诇讬讛 讗诪讬 讜讜专讚讬谞讗讛 注讬' 驻专砖"讬 砖诐:


专砖"讬 讚"讛 讜讬讗诪专 诇讜 讻讜' 注诇 讘谞讬讜. 拽砖讛 诇讬 讛讗 拽讬"诇 讚注讘讚 讛讘讗 注诇 讘转 讬砖专讗诇 讛讜诇讚 讻砖专 讗诇讗 讚诇讛专讘讛 驻讜住拽讬诐 驻讙讜诐 诇讻讛讜谞讛 讜诇诪讗讬 谞拽讟 专砖"讬 讘谞讬讜 讜诇讗 讻驻砖讜讟讜 讚讬讜爪讬讗 诇注讝 注诇讬讜 砖驻住讜诇 诇讘讗 讘拽讛诇 讚讛讜讗 注讘讚 讜诪讗讬 讗讜诇诪讗 讘谞讬讜 诪诪谞讜:





讞讬讚讜砖讬 讞转"住

注讜诇讗 讗讜诪专 诪讬 砖讬讞专专讜 专讘讜 砖谞讬 讜讻讜'. 讻转讘 转讜住' 讚讗讘讬讬 诪驻专砖 讻注讜诇讗 讜讻讙讜谉 讚专讜爪讛 讛诇讜讛 诇住诇拽讜 讘讝讜讝讬 注讻"诇. 驻讬' 讻砖讻讘专 讛讙讬注 讛讝诪谉 讜专爪讛 讛诇讜讛 诇住诇拽讜 讘讝讜讝讬 讜拽讚诐 讛讜讗 讜砖讞专专讜 讗讘诇 讻砖诇讗 讛讙讬注 讛讝诪谉 讜砖讞专专讜 讗讝 讗驻讬' 讗诐 讗讞"讻 讻砖讬讙讬注 讛讝诪谉 诇讗 讬专爪讛 讗讜 诇讗 讬讻讜诇 诇住诇拽讜 讘讝讜讝讬 讜讗讬讙诇讗讬 诪讬诇转讗 诇诪驻专注 砖讛讬' 砖诇 讛砖谞讬 诪砖注转 讛诇讜讗讛 诇讗讘讬讬 讚诇诪驻专注 讛讜讗 讙讜讘讛 诪"诪 讗讬谉 讛砖讞专讜专 讻诇讜诐 讻讬讜谉 讘砖注转 讻转讬讘转 讛砖讞专讜专 讛讬' 讘讬讚 讛诇讜讛 诇住诇拽讜 讘讝讜讝讬 诇讻砖讬讙讬注 讛讝诪谉 讜诇讗 讗转讗谉 注诇讛 讗诇讗 诪讟注诐 讛讜讘专专 诇诪驻专注 砖讛讬' 砖诇讜. 讜讗驻讬' 诇诪"讚 讬砖 讘专讬专讛 讘注诇诪讗 诪"诪 讘讙讟 讘注讬 诪讘讜专专 讘砖注转 讻转讬讘讛 讻诪"砖 转讜住' 诇注讬诇 讻"讚 注"讘 讚"讛 诇讗讬讝讜 讜讻讜' 注"砖 讜讛"讛 讘砖讞专讜专. 讜讘讝讛 谞住转诇拽 拽讜砖讬' 驻谞讬 讬讛讜砖注 注"砖. 讚讜讚讗讬 注讬拽讜专 拽讜砖讬讬转讜 讚讛砖谞讬 砖讛讙讜祝 砖诇讜 诇诪驻专注 讬讛讬讛 讬讻讜诇 诇砖讞专专讜 讗讘诇 诪讛专讗砖讜谉 讗讬谉 注讜诇讛 注诇 讛讚注转 讚诪讬 砖诪注砖讬 讬讚讬讜 砖诇讜 讜诇讗 讙讜驻讜 讬砖讞专专谞讜 讗注驻"讬 砖讬砖谞讜 讘讬讜诐 讗讜 讬讜诪讬诐 诪驻谞讬 砖讛讜讗 转讞转讬讜 讗讘诇 砖讞专讜专 驻砖讬讟讗 讚讛注讬拽讜专 讘诪讬 砖讛讜讗 讻住驻讜 讜讻讬讜谉 砖讗讬谞谞讜 讻住驻讜 砖诇 砖谞讬 讗诇讗 注"讬 讘专讬专讛 讗讬谉 讛讻转讬讘讛 诇砖诪讛 讻谞"诇:


讗讬谞讜 讻讜转讘 讗诇讗 诪砖讞专专 讻讜转讘 讜讻讜' 讘讬谉 诇专讘 讘讬谉 诇注讜诇讗 讛诪砖讞专专 讞讬讬讘 诇砖诇诐 诪注讚讬讜转 砖讘谞讻住讬讜 讻讻诇 诪讝讬拽 讜讬讜专讚讬谉 诇谞讻住讬讜 诪讬讚 讜讛讗 讚拽讗诪专 诪砖讞专专 讻讜转讘 专"诇 讗驻讬' 讗讬谉 诇讜 诇砖诇诐 诇讗 诪爪讬 讗讬讚讱 诇诪讬诪专 诇讗 讗讻转讜讘 砖讞专讜专 诇讛注讘讚 注讚 砖讬砖诇诐 诇讜 讗讬讚讱 讛讬讝拽 砖诇讬 拽讬"诇 讗驻讬' 讗讬谉 诇诪砖讞专专 诇砖诇诐 讻讜驻讬谉 讝讛 诇拽讘诇 砖讟专 诪诪谞讜 讜讬砖讞专专 讛注讘讚 诪讬讚:


讘讛讬讝拽 砖讗讬谞讜 谞讬讻专. 讚讛讬讬谞讜 砖讛讝讬拽讜 讛注讜讚祝 注诇 讞讜讘讜 讜诇讗 讛讜讛 讻诪砖讞专专 讞爪讬 注讘讚讜 讗驻讬' 诇讗讘讬讬 讚讗诪专 诇诪驻专注 讛讜讗 注讬讬谉 诪讛专砖"讗 讚讻讬讜谉 砖注砖讗讜 讗驻讜转讬拽讬 诇讻砖讬讙讬注 讝诪谉 讛诪讜讞诇讟 讛讗驻讜转讬拽讬 诇诪诇讜讛 讜诪砖诇诐 讛诪讜转专 诇讛诇讜讛 讜诇讗 诪爪讬 诇诪讬诪专 讗讛讬讛 注诪讱 讘砖讜转驻讜转 注讬讬谉 讘"诪 讟"讜 注"讘 讘讗驻讜转讬拽讬 诇讗 诪爪讬 诇诪讬诪专 讛讘 诇讬 讙专讜注 讚讗专注讗 注"砖 讜讻谉 讚注转 诪讛专砖"讗 讘砖诪注转讬谉. 讛谞讛 讛专讬"祝 驻住拽 讻专砖讘"讙 讗诇讬讘讗 讚专讘 诪砖讜诐 讚讚讬讬谞讬谉 讚讬谞讗 讚讙专诪讬 谞专讗讛 讻讜讜谞转讜 讚诪讟注诐 驻诇讜讙转转诐 讘诪讝讬拽 砖讬注讘讜讚讜 诇讗 讛讜讛 驻住拽讬谞谉 讻专砖讘"讙 讘诪砖谞转讬谞讜 讚诇讬转 诇讬' 诇专讬"祝 讛讱 讻诇诇讗 讻诪"砖 诇讞诐 诪砖谞讛 讻讗谉 讗诇讗 谞讛讬 讚诪讟注诐 诪讝讬拽 砖讬注讘讜讚讜 驻讟讜专 诪"诪 诪讟注诐 讙专诪讬 讞讬讬讘 讝讛讜 讻讜讜谞转 讛专讬"祝 讜讛砖转讗 爪专讬讱 诇讛讘讬谉 讗讬 讛讜讛 讛讻讬 讙专诪讬 讻诪讜 讻诇 讙专诪讬 讚注诇诪讗 讜驻诇讬讙讬 专讘谞谉 讜驻讟专讬' 讗"讻 诪"讟 拽讬讬"诇 讚讬谞讗 讚讙专诪讬 讞讬讬讘 讛诇讗 讛诇讻讛 讻专讘谞谉 讜讗"讻 讘讙专诪讬 讬砖 诇谞讜 讟注诪讬诐 讗讞专讬诐 诇讞讬讬讘 讚诇讗 讻专讘谞谉 讗"讻 讗讻转讬 诪讗讬 谞驻拽讗 诪讬谞讬' 讻讬讜谉 讚注讻"驻 讞讬讬讘 讬讛讬讛 诪讟注诐 诪讝讬拽 砖讬注讘讜讚讜 讗讜 诪讟注诐 讙专诪讬. 讜诪讬讛讜 诇讛住讻诪转 砖"讱 住讬' 砖驻"讝 讚讙专诪讬 拽谞住讗 讛讜讗 讜诇讗 讚讬谞讗 讜讻砖诪转 诇讗 拽谞住讜 讘谞讜 讗讞专讬讜 讗"讻 讬"诇 讗讬 讛讜讛 讞讬讬讘 诪讟注诐 诪讝讬拽 砖讬注讘讜讚讜 拽谞住讜 讙诐 讘谞讜 讗讞专讬讜 讗讘诇 讛砖转讗 讚诇注谞讬谉 诪讝讬拽 砖讬注讘讜讚讜 拽讬讬"诇 讻专讘谞谉 讜专拽 诪砖讜诐 讙专诪讬 讗"讻 拽谞住讗 讛讜讗 讜讻砖诪转 诇讗 拽谞住讜 讘谞讜 讜讗讝 讻讜驻讬谉 讛注讘讚 讜讻讜转讘 砖讟专 注诇 讚诪讬讜 讜诇讗 讘谞讜 砖诇 专讘讜 讛专讗砖讜谉 讜诇驻注"讚 讛诪注讬讬谉 讘诇砖讜谉 讛专讗讘"讚 讬砖 诇讛讘讬谉 谞讛讬 讙专诪讬 讘注诇诪讗 讞讬讬讘 诪讚讬谞讗 讛讬讬谞讜 讘砖讜专祝 砖讟专讜 砖诇 讞讘专讜 讗讘诇 讛讻讗 注砖讛 讘砖诇讜 砖砖讞专专 诇注讘讚讜 砖诇 注爪诪讜 讜诪诪讬诇讗 谞诪砖讱 讛讬讝拽 诇讗讬讚讱 讙讜专诐 讻讝讛 讗讬谞谞讜 讚讬谞讗 诇讻"注 讜讗讬 诪讞讬讬讘转 诇讬' 诇讬讻讗 讗诇讗 拽谞住讗 讜诇讗 拽谞住讜 讘谞讜 讗讞专讬讜 讜砖诇讝讛 谞转讻讜讬谉 讛专讬"祝 诇讚注转讜 砖诇 专讗讘"讚 讜讘讝讛 讬讜讘谞讜 讚讘专讬 专讗讘"讚 讘讛砖讙讜转 砖讛诐 讻诪讞讜住专讬 讛讘谞讛 注"砖:


诪讬 砖讞爪讬讜 注讘讚 讜讞讘"讞. 驻讬专砖"讬 砖诇 砖谞讬 砖讜转驻讬谉. 谞专讗讛 讗注"讙 讚讗诪专讬' 讘砖"住 讘砖诇诪讗 诇专讘讛 诪讜拽讬' 诇讬' 讘讻住祝 讜讚讘专讬 讛讻诇 诪"诪 诇诪住拽谞讗 诇讗 诪讬转讜拽诐 讗诇讗 讘砖谞讬 砖讜转驻讬谉 讗讘诇 讗讬 讛讬' 讛讜讗 注爪诪讜 诪拽讘诇 讻住祝 讞爪讬讜 诪注讘讚讜 讛专讬 讛讜讗 讙专诪讗 讘讚讘专 讜诪讜讚讛 诪砖谞讛 专讗砖讜谞讛 讚讻讜驻讬谉 讗转 专讘讜 诇砖讞专专讜 讻诇讜 讜讗讜诪专讬诐 讞讟讗 讘砖讘讬诇 砖讬讝讻讛 讛注讘讚 讻讬讜谉 砖讛讜讗 讛讙讜专诐 讜诇讗 驻诇讬讙讬 讗诇讗 讘砖诇 砖谞讬 砖讜转驻讬谉 讜讝讛 砖讞专专讜 住"诇 诇诪砖谞讛 专讗砖讜谞讛 砖诇讗 诇讻讜祝 讗转 讝讛 诇讞讟讜讗 诇讝讻讜转讜 砖诇 注讘讚 讛讬讻讬 讚讛讜讗 诇讗 讙专诐 讜讗驻"讛 驻诇讬讙讬 讘"砖 诪砖讜诐 诪爪讜讛 专讘讛 讚砖讘转 讜拽"诇:


转拽谞转诐 讗转 专讘讜. 谞讚讞拽讜 讛专讗砖讜谞讬诐 诪讛 转拽谞讛 转拽谞讜 讛诇讗 诪注讜诇诐 诇讗 注讘讚 讛专讘 讛讝讛 讗诇讗 讬讜诪讜. 讜诇讻讗讜专讛 讬"诇 诪讬讚 砖谞砖转讞专专 讞爪讬讜 讗住讜专 诇注讘讜讚 讘讜 注讘讜讚转 注讘讚 讻讬 诪讬 讞诇拽讜 诇讬诪讬诐 讜讝诪谞讬诐 讜讛专讬 讛讞讬专讜转 诪转驻砖讟 讘讻诇 讗讬讘专讬讜 讜讻转讬讘 讜讘讗讞讬讻诐 讘谞讬 讬砖专讗诇 诇讗 转注讘讜讚 讘讜 注讘讜讚转 注讘讚 讜诪砖讜诐 讛驻住讚讜 砖诇 讝讛 转拽谞讜 讘诪砖谞讛 专讗砖讜谞讛 诇注讘讜讚 专讘讜 讬讜诐 讗' 讻诪讜 诪拽讚诐 砖讛讬' 注讘讚 注讚讬讬谉 讬注讘讚谞讜 砖诇讗 诪谉 讛讚讬谉 讗诇讗 诪转讬拽讜谉 讞讻诪讬诐 讜注诇 讝讛 讬讜爪讚拽 砖驻讬专 . 讜讛谞讛 专讘讬谞讜 诪砖讜诇诐 讘转讜住' 讞讙讬讙讛 讙专住 转拽谞转诐 讗转 注爪诪讜 谞"诇 诇驻专砖 讘讛讬驻讜讱 诪讛谞"诇 讚诪讬讚 砖砖讞专专 讝讛 讞爪讬讜 讜谞讗住专 诇注讘讜讚 讘讜 注讘讜讚转 驻专讱 讗诇讗 注讘讜讚讛 讻驻讜注诇 讜砖讻讬专 讬讜诐 讜诪"诪 诪驻住讬讚 讛专讘 讻讬 诇驻谞讬诐 讛讬' 注讘讜讚转 驻专讱 砖诇 讞爪讬讜 砖讜讛 讻讱 讜讛砖转讗 讗"讗 诇讜 诇注讘讜讚 讘讜 讻诇 讻讱 讜讛讜讗 讛专讬 砖讬注讘讜讚讜 注诇 讛注讘讚 诇注讘讜讚讛 讻讱 讜讻讱 注"讻 爪专讬讱 讛注讘讚 诇注讘讜讚 讛专讘 注讘讜讚讛 讻诇 讻讱 注讚 砖讬讛讬讛 砖讜讛 讻诪讜 注讘讜讚转 驻专讱 砖诇讜 讜讛讬' 爪专讬讱 诇讛砖诇讬诐 讝讛 讘讬讜诐 讛砖谞讬 谞诪爪讗 讛注讘讚 谞诇拽讛 谞讛讬 砖讗讬谉 注讜讘讚讬诐 讘讜 注讘讜讚讛 讛诪驻专讻转 讙讜驻讜 诪讻诇 诪拽讜诐 诇讗 讬砖讗专 诇讜 讝诪谉 驻谞讜讬 诇注砖讜转 讘砖诇讜 注"讻 转拽谞讜 诇讟讜讘转 讛注讘讚 砖讬注讘讜讚 专讘讜 讬讜诐 讗' 讗驻讬' 注讘讜讚转 驻专讱 讜讬砖 讻讞 讘讬讚 讞讻诪讬诐 讻讚讬 砖讬讛讬' 驻谞讜讬 诇注爪诪讜 讬讜诐 讗' 讜注诇 讝讛 讟注谉 讘"砖 转拽谞转 讗转 注爪诪讜 讜诇讗 专讘讜 讻讬 注讚讬讬谉 讬驻住讬讚 讛讜诇讚讜转:


讜诇讘讗专 讝讛 谞"诇 讚诇讻讗讜专讛 讗讬谉 诪谉 讛讚讬谉 诇讛讻专讬讞 讜诇讻讜祝 讛讗讚讜谉 讛讝讛 诇讛驻住讚讜 诪诪讜谞讜 讻讚讬 砖讬拽讬讬诐 讝讛 驻"讜 讜讗诐 讗诪专讜 谞讬讞讗 诇讬' 诇诪讬注讘讚 讗讬住讜专讗 讝讜讟讗 讻讚讬 诇讛讘讬讗讜 诇诪爪讜讛 专讘讛 讛讬讬谞讜 讘讗讬住讜专讗 讚讻讬讜谉 讚讚讬谞讗 讛讻讬 讛专讬 砖讜讘 诇讗 注讘讬讚 讗驻讬' 讗讬住讜专 讝讜讟讗 讗讘诇 诇讛驻住讬讚讜 诪诪讜谞讜 诇讛讘讬讗讜 诇讝讛 诇诪爪讜讛 专讘讛 诪讛讬讻讬 转讬转讬 讜讗注"驻 砖讻讜转讘 诇讜 砖讟专 注诇 讚诪讬讜 讬讚讜注 讻讬 诇讗 谞讬讞讗 诇讬' 讘砖讟专 诪注讘讚 砖讗讬谞讜 砖讜讛 讗驻讬' 讞爪讬讜 讜讻诇 讗砖专讗讬 住驻拽 讗转讬 住驻拽 诇讗 讗转讬 诪讻"砖 砖讟专 诪注讘讚 砖谞砖转讞专专 注转讛. 讗讱 讬注谉 讻讬 讞爪讬 讛注讘讚 讗讬谞讜 砖讜讛 讗诇讗 讚讘专 诪讜注讟 讻讙讜谉 砖讗讬谉 诇讛专讘 诪诪谞讜 讜诇讚讜转 砖讜讘. 讜讗谞讜 谞讻讜祝 诇讛注讘讚 诇讻转讜讘 砖讟专 注诇 讞爪讬 讚诪讬 注讘讚 诪注诇讬' 砖讬砖 诪诪谞讜 讜诇讚讜转 讜讘讝讛 讬转讜拽谉 讛驻住讚 专讘讜 讘讛讜诇讚讜转 讜诇注讜诪转 讝讛 谞讻讜祝 诇讛专讘 诇注砖讜转讜 讘谉 讞讜专讬谉 讻谞诇注"讚. 讜注讚"讝 讬"诇 驻住拽讬 讛专诪讘"诐 讛转诪讜讛讬诐 讘讛讗 讚驻住讞讬诐 驻"讗 注"讗 驻住拽 专诪讘"诐 诇诪砖谞讛 讗讞专讜谞讛 讗讬谞讜 讗讜讻诇 诇讗 诪砖诇讜 讜诇讗 诪砖诇 专讘讜. 讜讻谉 讘讛讗 讚专讬砖 讞讙讬讙讛 驻住拽 诇诪砖谞讛 讗讞专讜谞讛 驻讟讜专 诪谉 讛专讗讬' 讜讞讙讬讙讛 讜讚讘专讬 讛专讘 讗讘专讛诐 讘谞讜 讚讞讜拽讬诐 讜讻"驻 诇讞"诪 讜诪"诇 讜诪专讻讘转 讛诪砖谞讛 讜住' 拽专讘谉 讞讙讬讙讛 住讬' 讜' 讜诇讗 诪爪讗讜 讻诇 讗谞砖讬 讞讬诇 讬讚讬讛诐. 讜诇驻注"讚 诪谉 讛转讜专讛 讻诇 讞爪讬 注讘讚 讬爪讗 诪讻诇诇 注讘讚 讜诇讻诇诇 讘谉 讞讜专讬谉 诇讗 讘讗 讜诇注谞讬谉 讞讙讬讙讛 诇讗 拽专讬谞谉 讘讬讛 讛讗讚讜谉 讗诇拽讬 讬砖专讗诇 砖讛专讬 讬砖 注诇讬讜 讛讗讚讜谉 讛讝讛 讗注"驻 砖讗住讜专 诇注讘讜讚 讘讜 注讘讜讚转 注讘讚 讜讙诐 诇讗 拽专讬谞谉 讘讬讛 注讘讚 讗讬砖 讚讻转讬讘 讙讘讬 驻住讞 砖讛专讬 讗讬谉 注诇讬讜 讗讬砖 砖讗讬谉 专砖讗讬 诇砖注讘讚 讘讜 讗讞"讻 砖讜讘 讻砖转拽谞讜 讘诪砖谞讛 专讗砖讜谞讛 砖讬注讘讜讚 专讘讜 讬讜诐 讗' 讗驻讬' 注讘讜讚转 驻专讱 讜诇注讜诪转 讝讛 讬讜诐 讗' 讬讛讬' 诇注爪诪讜 讻讘谉 讞讜专讬谉 诪诪砖 讗"讻 讘讗讜转讜 讬讜诐 讞讬讬讘 讘专讗讬' 讜讞讙讬讙讛 讜讙诐 讗讜讻诇 驻住讞 砖诇 注爪诪讜 讜讛砖转讗 讗驻讬' 讬讘讜讗讜 讬诪讬 驻住讞 讜讞讙讬讙讛 讘讬讜诪讜 砖诇 讛讗讚讜谉 讬注砖讛 注诪讜 讞诇讜拽讛 砖讬注讘讚谞讜 讬讜诐 讗讞专 讗讜 讞讜讚砖 讗讜 讝诪谉 讗讞专 讘讗讜驻谉 砖讬讛讬' 讘谉 讞讜专讬谉 讜讞讬讬讘 讘讞讙讬讙讛 讜注讜砖讛 驻住讞 诇注爪诪讜 讜讝讛 诇诪砖谞讛 专讗砖讜谞讛 讜砖讜讘 诇诪砖谞讛 讗讞专讜谞讛 讻砖谞转讘讟诇讛 转拽谞讛 讝讜 讚注讜讘讚 讗"注 讬讜诐 讗' 讜专讘讜 讬讜诐 讗' 讗诇讗 讻讜驻讬谉 讜讬诪讬诐 砖讘讬谉 砖讞专讜专讜 砖诇 讝讛 讜注讚 砖讻讜驻讬谉 讛专讬 讛注讘讚 讻诪讜 砖讛讬讛 拽讜讚诐 诪砖谞讛 专讗砖讜谞讛 讜讗讬谞讜 诇讗 注讘讚 讜诇讗 讘谉 讞讜专讬谉 讜驻讟讜专 诪讞讙讬讙讛 讜讗讬谞讜 讗讜讻诇 驻住讞 诇讗 诪砖诇讜 讜诇讗 诪砖诇 专讘讜:





驻谞讬 讬讛讜砖注

讘讗"讚 讜讗"转 讜诇讗讘讬讬 讚讗诪专 讘驻专拽 讻诇 砖注讛 讚诇诪驻专注 讙讜讘讛 讛讬讻讬 诪砖谞讬 诇诪转谞讬转讬谉 讚讛讻讗 讻讜' 注讻"诇. 讝讛讜 诇砖讬讟转诐 讚诇讗讘讬讬 诇讬转 诇讬讛 诇讙诪专讬 讛讗 讚专讘讗 讚讛拽讚砖 讞诪抓 讜砖讬讞专讜专 诪驻拽讬注 诪讬讚讬 砖注讘讜讚 讜讻讘专 讛讗专讻转讬 诇诪注谞讬转讬 讚讗驻砖专 讚讗讘讬讬 谞诪讬 讗讬转 诇讬讛 诪讬诪专讗 讚专讘讗 讗诇讗 讚诇讗讘讬讬 砖谞讬讛诐 讬讻讜诇讬谉 诇砖讞专专讜 讜讗"讻 诪讬转讜拽诪讗 砖驻讬专 诪转谞讬转讬谉 诇讗讘讬讬 讘砖讞专专讜 专讘讜 专讗砖讜谉 讜诪爪讗转讬 住讬讬讙 诇讚讘专讬 诪砖讬讟转 讛讬专讜砖诇诪讬 讗诇讗 讚讗祝 诇砖讬讟转 讛转讜住驻讜转 拽砖讬讗 诇讬 诪讗讬 拽砖讬讗 诇讛讜 诇讗讘讬讬 讚讛讗 注"讻 讗讬讬专讬 诪转谞讬' 砖讛注讘讚 注讚讬讬谉 讘专砖讜转 专讘讜 专讗砖讜谉 讚诇"诇 讚讗讬讬专讬 讘诪砖讻讜谞讗 诪讜讞讝拽转 讜讛砖谞讬 诪砖转诪砖 讘讜 讚讗"讻 讛讬讗讱 诪爪讬 讛专讗砖讜谉 诇砖讞专专讜 砖讛专讬 讛砖谞讬 讬砖 诇讜 讘讜 拽谞讬谉 驻讬专讜转 讜讛转讜住驻讜转 讻转讘讜 诇拽诪谉 讘讚祝 讛住诪讜讱 讘讚"讛 讘注讘讚 砖诇 砖谞讬 砖讜转驻讬谉 讚讻诇 讛讬讻讗 砖讬砖 诇讝讛 讙讜祝 讜诇讝讛 驻讬专讜转 讗讬谉 砖讜诐 讗讞讚 诪讛诐 讬讻讜诇 诇砖讞专专讜 诇专"讗 讘驻专拽 讛讞讜讘诇 讜砖诐 诪砖诪注 讚拽讬"诇 讻专"讗 讗注"讻 讚讗讬讬专讬 砖讛专讗砖讜谉 诪砖转诪砖 讘讜 讜讗"讻 诇驻"讝 讛讜讬 讗讬驻讻讗 讗诇讬讘讗 讚讗讘讬讬 讚谞讛讬 讚诇诪驻专注 讙讜讘讛 讜讛讜讬 讛讙讜祝 讘专砖讜转 讛诪诇讜讛 诪"诪 讬砖 诇讛诇讜讛 拽"驻 注讚 讝诪谉 讛驻专注讜谉 讜讗诐 讻谉 诇讗 诪爪讬 讛诪诇讜讛 讜诇讗 讛诇讜讛 诇砖讞专专讜 讗诇讬讘讗 讚专"讗 讗诇讗 讚讗讬讻讗 诇诪讬诪专 讚诪砖讜"讛 诇讗 诪爪讬 诇讗讜拽诪讬 诪转谞讬' 讻专"讗 讚讗"讻 讗讻转讬 讻砖讻讜驻讬谉 讗转 专讘讜 讛砖谞讬 诇砖讞专专讜 谞诪讬 诇讗 诪讛谞讬 讻讚诪住讬拽 讗诪讬诪专 讘驻专拽 讛讞讜讘诇 讚诇专"讗 讗驻讬诇讜 讗讬砖 讜讗砖讛 砖诪讻专讜 讘谞讻住讬 诪诇讜讙 诇讗 注砖讜 讜诇讗 讻诇讜诐 讜讗诐 讻谉 诇讛转讜住驻讜转 诇拽诪谉 讙讘讬 注讘讚 砖诇 砖谞讬 砖讜转驻讬谉 讚诪讚诪讬 砖讬讞专讜专 诇诪讻专 诪诪讬诇讗 讚讗驻讬诇讜 砖讞专专讜 砖谞讬讛诐 谞诪讬 诇讗 诪讛谞讬 讗诇讗 讚讘驻专拽 讞讝拽转 讛讘转讬诐 讚祝 谞' 诪砖诪注 讚诇讞讚 诇讬砖谞讗 诪讛谞讬 诇讗诪讬诪专 讛讬讻讗 讚诪讻专讜 砖谞讬讛诐 讜讗"讻 讗"诇 讚讗讘讬讬 住讘专 讻讛讗讬 诇讬砖谞讗 讜注讜讚 讚诪爪讬 诇讗讜拽诪讬 诪转谞讬' 讚讛讻讗 讻专"诪 讚讗诪专 讘驻专拽 讛讞讜讘诇 讙讘讬 讛诪讜讻专 注讘讚讜 诇讗讞专讬诐 讜驻住拽 注诪讜 砖讬砖诪砖谞讜 诇' 讬讜诐 砖讛专讗砖讜谉 讬砖谞讜 讘讚讬谉 讬讜诐 讗讜 讬讜诪讬诐 诪驻谞讬 砖讛讜讗 转讞转讬讜 讗"讻 诇砖讬讟转 讛转讜住驻讜转 诇拽诪谉 讚诪讚诪讛 砖讬讞专讜专 诇砖谉 讜注讬谉 讛"谞 讛专讗砖讜谉 讬讻讜诇 诇砖讞专专讜 诪驻谞讬 砖讛讜讗 转讞转讬讜 讗诇讗 诪驻谞讬 讛诇注讝 砖诇 讛砖谞讬 讻讜驻讬谉 讗转 讛砖谞讬 诇砖讞专专 讗讜 诇讛讬驻讱 讻专"讬 讘驻专拽 讛讞讜讘诇 讚讛砖谞讬 讬砖谞讜 讘讚讬谉 讬讜诐 讗讜 讬讜诪讬诐 讜讛"讛 诇砖谉 讜注讬谉 诪砖讜诐 讚拽"驻 诇讗讜 讻拽谞讬谉 讛讙讜祝 讚诪讬 讜诪诪讬诇讗 讚讛"讛 诇砖讬讞专讜专 诇砖讬讟转 讛转讜住驻讜转 讜讗"讻 诪讬转讜拽诪讗 诪转谞讬转讬谉 讚讛讻讗 讘砖讞专专讜 专讘讜 砖谞讬 讚诇讗讘讬讬 讗讬谉 讛注讘讚 讞讬讬讘 讻诇讜诐 诇专讘讜 讛专讗砖讜谉 砖讛专讬 讛砖谞讬 讬砖 诇讜 拽谞讬谉 讛讙讜祝 讜讬讻讜诇 诇砖讞专专讜 讗讜 讻专讘讬 讬讜住讬 讘驻专拽 讛讞讜讘诇 讚讻诇 讗讞讚 诪讛诐 讬讻讜诇 诇砖讞专专讜 讜讗讬讬专讬 诪转谞讬' 讘讻诇 注谞讬谉 讜讻讜驻讬谉 讗转 讛砖谞讬 诇砖讞专专讜 诪驻谞讬 讛诇注讝 讜诇讚注转讬 讛讬讗 拽讜砖讬讗 注爪讜诪讛 注诇 砖讬讟转 讛转讜住驻讜转 讗诇讗 讚讘诇讗"讛 诪砖谞讬 讛转讜住驻讜转 讛讻讗 砖驻讬专 讜爪"注 讜讚讜"拽:


讘讗"讚 讜讻注讜诇讗 诇讗 诪爪讬 诇讗讜拽诪讬 讻讜'  注讬讬谉 诪"砖 诪讛专砖"讗 讝"诇 讚讛讗 讚诇讗 诪讜拽讬 诇讛 讻注讜诇讗 讘砖讞专专讜 专讘讜 讛砖谞讬 讜诪讚讬谞讗 讗讬谉 讞讬讬讘 讻诇讜诐 诇专讘讜 专讗砖讜谉 讻讬讜谉 砖讛砖谞讬 讬讻讜诇 诇砖讞专专讜 讜转讬专抓 讚诇讗 诪爪讬 诇讗讜拽诪讬 讘讛讻讬 诪砖讜诐 讚诇驻"讝 诇讗 诪爪讬 诇讗砖讻讞 驻诇讜讙转讬讬讛讜 讘讛讬讝拽 砖讗讬谞讜 谞讬讻专 讚讛讗 讛讬讝拽 讛谞讬讻专 讛讜讬 诇砖讬讟转 讛转讜住' 讘住诪讜讱 讗讘诇 注讚讬讬谉 拽砖讬讗 诇讬 讗诪讗讬 诇讗 诪讜拽讬 诇讛 讻专讘 讘砖讞专专讜 专讘讜 专讗砖讜谉 讜讗讬谉 讛注讘讚 讞讬讬讘 讻诇讜诐 讛讬讬谞讜 讘诪爪讜转 讗诇讗 诪砖讜诐 砖讬爪讗 注诇讬讜 砖诐 讘"讞 讻讜驻讬谉 讗转 讛砖谞讬 讜驻诇讬讙讬 讘诪讝讬拽 砖注讘讜讚讜 砖诇 讞讘讬专讜 讗注"讙 讚诪讚讬谞讗 讗讬谉 砖讬讞专讜专讜 砖诇 讛专讗砖讜谉 讻诇讜诐 诇讗讘讬讬 讜讗"讻 讛讜讬 讛讬讝拽 砖讗讬谞讜 谞讬讻专 讗讻转讬 诪爪讬谞谉 诇诪讬诪专 讚讻"注 讛讬讝拽 砖讗讬谞讜 谞讬讻专 砖诪讬讛 讛讬讝拽 讜讬砖 诇讬讬砖讘 讚诇讗 谞讬讞讗 诇讗讜拽诪讬 讘讛讻讬 讻讬讜谉 讚诪住拽讬谞谉 讘驻专拽 讛谞讬讝拽讬谉 讚讛讬讝拽 砖讗讬谞讜 谞讬讻专 诇讗 砖诪讬讛 讛讬讝拽 讗诇讗 诇驻诪"砖 讛转讜住驻讜转 讚讛讗讬 讚讛讻讗 讞砖讬讘 讛讬讝拽 讛谞讬讻专 讟驻讬 讛讚专讗 拽讜砖讬讗 诇讚讜讻转讗 讜爪"注 讜讬砖 诇讬讬砖讘:


讘讗"讚 讜讗讬爪讟诇讗 讚驻专住讜讛 讗诪讬转谞讗 讻讜' 讛讗 讗讬谞讜 讬讻讜诇 诇住诇讜拽讬 讘讝讜讝讬 讻讜' 注讻"诇. 讜讬砖 诇讚拽讚拽 讘诇砖讜谉 讛转讜住驻讜转 讚诪注讬拽专讗 砖拽诇讜 讜讟专讜 讘讝讛 讛讚讬讘讜专 讛讻诇 讘诪讬诇转讗 讚专讘讗 讜讘转专 讛讻讬 诪拽砖讜 讗诇讬讘讗 讚讗讘讬讬 讜注讻砖讬讜 讞讝专讜 诇讚讬讬拽 诪讗讬爪讟诇讗 讚驻专住讜讛 讗诪讬转谞讗 讗诇讬讘讗 讚专讘讗 讜讬砖 诇讬讬砖讘 讚诪注讬拽专讗 讛讜讬 诪砖诪注 诇讛讜 讻砖讬讟转 讛住讜讘专讬诐 讚讘讗驻讜转讬拽讬 诪驻讜专砖 诇讗 诪爪讬 诇住诇讜拽讬 讘讝讜讝讬 讻讚讗讬转讗 讘讟讜讞"诪 住讬诪谉 拽讬"讝 讜讗"讻 讻讬讜谉 讚诪转谞讬' 注"讻 讘讗驻讜转讬拽讬 诪驻讜专砖 讗讬讬专讬 讻诪"砖 讛转讜住' 讘住诪讜讱 讘讚"讛 讘诪讝讬拽 砖注讘讜讚讜 诪诪讬诇讗 讚注"讻 诇专讘讗 讗注"讙 讚诇讗 诪爪讬 诇住诇讜拽讬 讘讝讜讝讬 讬讻讜诇 讛诇讜讛 诇砖讞专专讜 讜诇讛拽讚讬砖讜 讜讛讗 讚转诇讬 专讘讗 讘驻住讞讬诐 讟注诪讗 讘诪爪讬 诇住诇讜拽讬 讘讝讜讝讬 讛讬讬谞讜 讚讜拽讗 诇注谞讬谉 讗拽讚讬砖 诪诇讜讛 讜讗"讻 诇"拽 诇讛讜 讻诇诇 诪讗讬爪讟诇讗 讚驻专住讜讛 讗诪讬转谞讗 讚讛讜"诇 讻讗拽讚讬砖 诇讜讛 诪砖讗"讻 注讻砖讬讜 诇讘转专 讚拽砖讬讗 诇讛讜 诪转谞讬转讬谉 讗诇讬讘讗 讚讗讘讬讬 讜诪住拽讜 讚注"讻 讗讬讬专讬 砖专讜爪讛 诇住诇拽讜 讘讝讜讝讬 谞诪爪讗 讚诇驻"讝 注"讻 讗驻讬诇讜 讘讗驻讜转讬拽讬 诪驻讜专砖 讬讻讜诇 诇住诇拽讜 讘讝讜讝讬 讜诪诪讬诇讗 讚诇专讘讗 谞诪讬 讚讬谞讗 讛讻讬 讚诇讗 讗砖讻讞谉 讚驻诇讬讙讬 讗讘讬讬 讜专讘讗 讘讛讗 讜诪砖讜"讛 诪拽砖讜 砖驻讬专 诪讗讬爪讟诇讗 讚驻专住讜讛 讗诪讬转谞讗 讜诇讗 诪砖诪注 诇讛讜 诇讞诇拽 讘讬谉 讗拽讚讬砖 诇讜讛 讗讜 诪诇讜讛 讚讘转专讜讬讛讜 讟注诪讗 讚专讘讗 诪砖讜诐 讚诪爪讬 诇住诇讜拽讬 讘讝讜讝讬 讻谞"诇 讜讚讜"拽:


讘讚"讛 讘讛讬讝拽 砖讗讬谞讜 谞讬讻专 拽诪讬驻诇讙讬 诇专讘 讻讜' 讞砖讬讘 砖驻讬专 讛讬讝拽 谞讬讻专 讻讜'. 讜讬砖 诇讚拽讚拽 讚诇诪讗讬 讚诪住拽讜 讚讛讻讗 讞砖讬讘 谞讬讻专 讟驻讬 讜讗"讻 诪讬 讛讻专讬讞诐 诇讜诪专 讚诇专讘 讞砖讬讘 砖驻讬专 讛讬讝拽 谞讬讻专 讚讛讗 讘诇讗"讛 讗"砖 讚讘讛讛讬讗 讚讛讻讗 住讜讘专 专讘 讚讻"注 讛讬讝拽 砖讗讬谞讜 谞讬讻专 砖诪讬讛 讛讬讝拽 讜诇讗 谞讬讞讗 诇讬讛 诇专讘 诇驻专砖 讚驻诇讬讙讬 讘讛讬讝拽 砖讗讬谞讜 谞讬讻专 讚讗"讻 讛讬讛 爪"诇 讚讻"注 诪讝讬拽 砖注讘讜讚讜 砖诇 讞讘讬专讜 讞讬讬讘 讜讗谞谉 讗砖讻讞谉 讘专讬讬转讗 讚驻' 讛诪谞讬讞 讚祝 诇"讙 讚讚讬讬拽讬谞谉 诪讝讬拽 砖注讘讜讚讜 砖"讞 驻讟讜专 讜讗驻砖专 讚诇拽讜砖讟讗 讚诪讬诇转讗 诪"砖 讛转讜住' 讚讛讻讗 讞砖讬讘 谞讬讻专 讟驻讬 讛讬讬谞讜 讚讜拽讗 诇注讜诇讗 讗讘诇 诇拽讜砖讟讗 讚诪讬诇转讗 诇讗 诪砖诪注 诇讛讜 诇讞诇拽 讜诪砖"讛 谞讬讞讗 诇讛讜 诇驻专砖 讚诇专讘 讚讜拽讗 讛讜讬 讛讬讝拽 讛谞讬讻专 讻讬讜谉 砖讬讻讜诇 诇砖讞专专讜 诪谉 讛讚讬谉 讜拽"诇:


专砖"讬 讘讚"讛 讙讜讘讬谉 诪砖讗专 谞讻住讬诐 讻诇讜诪专 讗诐 讬专爪讛 诪讜讻专 讗转 讗诇讜 讜讙讜讘讬谉 诪谉 讛砖讗专 注讻"诇. 讜讻"讻 讛转讜住驻讜转 讜谞专讗讛 讚讗讬讬专讬 讘讗驻讜转讬拽讬 住转诐 讗讘诇 讘讗驻讜转讬拽讬 诪驻讜专砖 谞专讗讛 讛住讻诪转 讻诇 讛驻讜住拽讬诐 讚讗祝 砖讛谞讬讞 讛诇讜拽讞 诪拽讜诐 诇讙讘讜转 讘"讞 讗爪诇 讛诪讜讻专 讗驻"讛 诇讗 诪爪讬 诇讚讞讜转讜 讗爪诇 讘"讞 讚讛讗 讗"诇 讘讛讚讬讗 诇讗 讬讛讗 诇讱 驻专注讜谉 讗诇讗 诪讝讜 谞诪爪讗 讚讛谞讬 诇讗讜 讘"讞 诪讬拽专讬 砖讗讬谉 砖注讘讜讚讜 注诇讬讛诐 讜讻"讻 讻诇 讛诪驻专砖讬诐 讘砖诐 讛专讬"祝 讝"诇 讘转砖讜讘讛 讚讛讻讗 讘讗驻讜转讬拽讬 住转诐 讚讜拽讗 讗讬讬专讬 讜注讬讬谉 讘诇砖讜谉 讛专诪讘"诐 讝"诇 讘驻讬"讞 诪讛诇讻讜转 诪诇讜讛 讜讘诪驻专砖讬讜 讜注讬讬谉 讘住诪"注 住讬' 拽讬"讝 诪"砖 讘讝讛:


转讜住驻讜转 讘讚"讛 诇讬砖讗 砖驻讞讛 讗讬谞讜 讬讻讜诇 讜讗"转 讻讜' 讛讗 讗讬谞讜 讬讻讜诇 诇拽讬讬诐 讘讻讱 驻专讬讛 讜专讘讬讛 讻讜' 注讻"诇. 诇讻讗讜专讛 谞专讗讛 讚讗爪讚 讘"讞 拽讗讬 讚讗讬 讗爪讚 注讘讚讜转 讛讗 诪砖诪注 诪讚讘专讬讛诐 诇拽诪谉 讘讚"讛 诇讗 转讜讛讜 讚诇讗 诪讬驻拽讬讚 讜讛讟注诐 诪砖讜诐 讚拽讬"诇 谞砖讬诐 诇讗 诪讬驻拽讚讜 讗驻"讜 讜讻诇 砖讗讬谉 讛讗砖讛 讞讬讬讘转 讘讛 讗讬谉 讛注讘讚 讞讬讬讘 讜讗诐 讻谉 注"讻 讗爪讚 讞讬专讜转 拽讗讬 讛讻讗 诪讬讛讜 诇驻"讝 谞专讗讛 讚驻砖讬讟讗 诇讛讜 诇讛转讜住驻讜转 讚爪讚 讞讬专讜转 讞讬讬讘 讘讻诇 讛诪爪讜转 讗注"讙 讚注讬拽专 诇讛 诇讛 诪讗砖讛 讚讬诇驻讬谞谉 诪讗讜 讞讜驻砖讛 诇讗 谞讬转谉 诇讛 讗讬讬专讬 讘讞爪讬讛 砖驻讞讛 讜讞爪讬讛 讘"讞 讻讘专 讛专讙讬砖讜 转讜住' 讘讝讛 讘专讬砖 驻"拽 讚讞讙讬讙讛 讜转讬专爪讜 讚讗爪讚 注讘讚讜转 拽讗讬 讜诇注谞"讚 讛讟注诐 诪讚讗讬爪讟专讬讱 拽专讗 诇驻讟讜专 诪讞讙讬讙讛 诪讚讻转讬讘 讗诇 驻谞讬 讛讗讚讜谉 讛' 诇诪注讟 讞爪讬 注讘讚 讜讞讘"讞 诪专讗讬讛 讗诇诪讗 讚讘砖讗专 诪爪讜转 讞讬讬讘 讜诇"诇 讚谞讬诇祝 诪专讗讬讛 讚讗诐 讻谉 诇讬砖转讜拽 诪讬谞讬讛 讜谞讬诇祝 诇讛 诇讛 诪讗砖讛 讗注"讻 讚讘讗 诇诇诪讚 砖讞讬讬讘 讘讻诇 讛诪爪讜转 讗讘诇 诪诇砖讜谉 讛专诪讘"诐 讝"诇 讘讛诇讻讜转 讞讙讬讙讛 谞专讗讛 诇讛讚讬讗 讚讞"注 讜讞讘"讞 驻讟讜专 诪讻诇 讛诪爪讜转 砖谞砖讬诐 驻讟讜专讜转 讜讗诐 讻谉 诇驻"讝 注"讻 讛讗 讚讞讬讬讘 讘驻"讜 讛讬讬谞讜 讚注讘讚 讙诪讜专 谞诪讬 讞讬讬讘 讻诪"砖 讘住诪讜讱 诪讬讛讜 诇拽诪谉 砖诐 讗驻专砖 诪讛 砖谞诇注"讚 讚爪讚 注讘讚讜转 谞诪讬 诪讬驻拽讬讚 讗驻"讜 讜注讬讬谉 讘住诪讜讱:


讘讗"讚 讜讬"诇 讚讛讻讗 讗驻砖专 诇拽讬讬诐 砖谞讬讛诐 注"讬 讻驻讬讬讛 注讻"诇. 讜讛拽砖讛 诪讛专砖"讗 讝"诇 讚讗讻转讬 诇讬转讬 注砖讛 讚诇注讜诇诐 讘讛诐 转注讘讜讚讜 讜诇讚讞讬 诇"转 讚诇讗 讬讛讬讛 拽讚砖 讜讛谞讬讞讜 讘爪"注 讜诇注谞"讚 诇拽"诪 讚讛讗 诇讙讘讬 讚讬讚讬讛 诇讬讻讗 注砖讛 讚讘讛诐 转注讘讜讚讜 讻讬讜谉 砖讛讘"讚 讻讜驻讬谉 讗讜转讜 讜讛驻拽讬注讜 诪诪谞讜 砖注讘讜讚讜 诪诪讬诇讗 驻拽注 砖注讘讜讚讜 砖讗讬谞讜 专砖讗讬 注讜讚 诇砖注讘讚 诇讜 讚拽讬"诇 讛驻拽专 讘"讚 讛驻拽专 讜诇讙讘讬 讛讘"讚 驻砖讬讟讗 讚诇讗 砖讬讬讻讗 注砖讛 讜讬砖 诇讛诐 讻讞 诇讛驻拽讬注 砖注讘讜讚讜 讻讚讬 砖诇讗 讬注讘讜专 讛注讘讚 讘讻诇 讬讜诐 讘诇讗讜 讚诇讗 讬讛讬讛 拽讚砖 讗讜 讗注砖讛 讚驻"讜. 诪讬讛讜 诪诇砖讜谉 讛转讜住驻讜转 诇拽诪谉 讘讚"讛 讻讜驻讬谉 砖讛拽砖讜 讜讻讬 讗讜诪专讬诐 诇讗讚诐 讞讟讗 讻讚讬 砖讬讝讻讛 讞讘讬专讱 讗"讻 诪砖诪注 拽爪转 讚讗讬讻讗 讗讬住讜专讗 讚讘讛诐 转注讘讜讚讜 诇讙讘讬 讛讗讚讜谉. 诪讬讛讜 诇驻讬 砖讬讟转 讛专"谉 讜讛专诪讘"诐 讝"诇 砖讻转讘讜 讚讛讗讬 讚讘讛诐 转注讘讜讚讜 诇讗讜 讗讬住讜专 注砖讛 讙诪讜专 讛讜讗 讗诇讗 注讬拽专 讛讗讬住讜专 诪砖讜诐 诪转谞转 讞谞诐 讜讗"讻 讻砖诪转讻讜讜谉 诇砖诐 诪爪讜讛 讜诇讗 诇砖诐 诪转谞讛 诪讜转专 讜诇驻"讝 讗"砖 讟驻讬 讗诇讗 讚讗祝 诇驻讬 讝讛 诇讗 讬转讬讬砖讘 拽讜砖讬讬转 讛转讜住' 诇拽诪谉 讘讚"讛 讻讜驻讬谉 讜拽"诇:


讘讗"讚 讜注讜讚 讚讘讚讬讚讛 诇讬讻讗 注砖讛 讚讗驻讬诇讜 诪讬驻拽讚讗 讻讜'  驻讬专讜砖 诇专讘讬 讬讜讞谞谉 讘谉 讘专讜拽讗 讚谞砖讬诐 诪爪讜讜转 注诇 驻"讜 讜注讜讚 讬砖 诇驻专砖 诇驻诪"砖 诇拽诪谉 讘讚"讛 诇讗 转讜讛讜 讚讗祝 注讘讚讬诐 诇讗 诪讬驻拽讚讜 讗驻"讜 讜讗驻"讛 讗诇砖讘转 讬爪专讛 诪讬驻拽讚讜 讜讻转讘 砖诐 讚诇驻"讝 砖驻讞讛 谞诪讬 诪讬驻拽讚讗 讗诇砖讘转 讬爪专讛 讜诇讝讛 谞转讻讜讜谞讜 讙"讻 讻讗谉 讗讘诇 讘注讬拽专 转讬专讜爪诐 讘讝讛 拽砖讬讗 诇讬 讚讗讻转讬 诇讗 住讙讬 讘讛讗讬 砖讬谞讜讬讗 诇讞讜讚 讚讗讻转讬 转讬拽砖讬 诪讛 砖讛拽砖讜 讘住诪讜讱 讜讬砖讗 讞"砖 讜讞爪讬讛 讘"讞 讜诪讛 砖转讬专爪讜 讘住诪讜讱 讚讗住讜专 诪砖讜诐 讚讗转讬 爪讚 注讘讚讜转 砖讘讜 讻讜' 诇讗 砖讬讬讱 讻讗谉 讚讗讻转讬 诇讬转讬 注砖讛 讚驻"讜 讜诇讬讚讞讬 讛诇"转 砖讬砖 讘爪讚 注讘讚讜转 砖讘讛 讚讻讬讜谉 讚讗讬讛讬 谞诪讬 诪讬驻拽讚讗 讜讗"讗 诇讛 诇讬谞砖讗 讗诇讗 讻讬讜爪讗 讘讛 讗"讻 讜讚讗讬 诪讜转专 诇讞爪讬 注讘讚 讜讞爪讬 讘"讞 诇讬砖讗 讞爪讬讛 砖驻讞讛 讜讞讘"讞 讻讚讬 砖讬拽讬讬诪讜 砖谞讬讛诐 诪爪讜转 驻"讜 讜讗转讬 注砖讛 讜讚讞讬 诇"转 讜谞诇注"讚 诇讬讬砖讘 讚讗驻"讛 讗住讜专 诇讬砖讗 讞"砖 讜讞讘"讞 讚诇讚讬讚讛 诇讬讻讗 注砖讛 讚讗驻砖专 诇讛 诇讛谞砖讗 诇注讘讚 注讘专讬 砖讬诪住专谞讛 专讘讛 诇讜 讜讗注"讙 讚诪诪讛 砖讛拽砖讜 讛转讜住驻讜转 诇拽诪谉 讘讚"讛 诇讗 转讜讛讜 讗讛讗 讚诇讗 讻驻讬谞谉 讘讞爪讬 砖驻讞讛 诇砖讞专专讛 讗讬 诪讬驻拽讚讗 讜讗"讻 谞专讗讛 讚诇讗 诪砖诪注 诇讛讜 诇讜诪专 讚讗讬谉 讻讜驻讬谉 诪砖讜诐 讚讗驻砖专 诇讛 诇讬谞砖讗 诇注"注 讚讗讬讬专讬 砖讗讬谉 诇专讘讛 注讻砖讬讜 注"注 讻诪"砖 诪讛专砖"讗 讝"诇 砖诐 讗诇讗 讚讗讬讻讗 诇诪讬诪专 讚讚讜拽讗 诇注谞讬谉 砖讻讜驻讬谉 诇砖讞专专讛 讻转讘讜 砖驻讬专 讚讻讬讜谉 砖讗讬谉 诇讜 注"注 注讻砖讬讜 讬砖 诇讻讜驻讜 诇砖讞专专讛 诪砖讜诐 诪爪讜转 驻"讜 讗讘诇 讻讗谉 讚讗讬讬专讬 诇注谞讬谉 讗讬住讜专 讚讗转讬 注砖讛 讜讚讞讬 诇"转 讚爪讚 注讘讚讜转 讗"砖 讚诇讗 讗诪专讬谞谉 讗转讬 注砖讛 讜讚讞讬 诪砖讜诐 诇转讗 讚讬讚讛 讚讗驻讬诇讜 诪讬驻拽讚讗 讗驻讬诇讜 讛讻讬 讗驻砖专 讘砖讜诐 爪讚 砖转拽讬讬诐 讛注砖讛 讗诐 讬讝讚诪谉 诇讛 注"注 讻谉 谞专讗讛 诇讬 谞讻讜谉 讜讚讜拽 讛讬讟讘:





讬诐 砖诇 砖诇诪讛

转谞讜 专讘谞谉 讛注讜砖讛 砖讚讛讜 讗驻讜转讬拽讬 诇讗讞专讬诐 讜砖讟驻' 谞讛专 讙讜讘讛 诪砖讗专 谞讻住讬诐 讜讗诐 讗诪专 诇讗 讬讛讗 诇讱 驻讬专注讜谉 讗诇讗 诪讝讛 讗讬谞讜 讙讜讘讛 诪砖讗专 谞讻住讬诐. 转谞讬讗 讗讬讚讱 讛注讜砖讛 砖讚讛讜 讗驻讜转讬拽讬 诇讘"讞 讜诇讻转讜讘转 讗砖讛 讙讜讘讬谉 诪砖讗专 谞讻住讬讜 驻讬' 砖讬讻讜诇 讛讜讗 诇诪讻讜专 讗转 讝讜 讜讛谉 讙讜讘讬谉 诪讛砖讗专 谞讻住讬诐. 专砖讘"讙 讗讜诪专 讘"讞 讙讜讘讛 诪砖讗专 谞讻住讬诐 讻转讜讘转 讗砖讛 讗讬谞讛 讙讜讘讛 诪砖讗专 谞讻住讬诐 砖讗讬谉 讚专讻讛 砖诇 讗砖讛 诇讞讝讜专 注诇 讘转讬 讚讬谞讬谉. 讜讛专讬"祝 诪讜住讬祝 讜诪讘讬讗 讛讬专讜砖诇诪讬 讚讘驻专拽 讗诇诪谞讛 诇讻"讙. 讛注讜砖讛 砖讚讛讜 讗驻讜转讬拽讬 诇讗砖讛 讘讻转讜讘转讛 讗讜 诇讘"讞 讜诪讻专讛. 诪讻讜专讛 讜讛诇讜拽讞 讬讞讜砖 诇注爪诪讜. 专砖讘"讙 讗讜诪专 诇讗砖讛 讘讻转讜讘转讛 讗讬谞讛 诪讻讜专讛 砖诇讗 注诇讛 注诇 讚注转讛 砖转讛讗 诪讞讝专转 注诇 讘转讬 讚讬谞讬谉:


讛讜讬 讻砖诪讻专谉 诇砖注讛 讗谞讜 拽讬讬诪讬谉 讗讘诇 讗诐 诇讗 诪讻专谉 诇砖注讛 讚讘专讬 讛讻诇 讗讬谉 诪讻讜专讬谉 讜驻讬' 诪讻专谉 诇砖注讛 注讚 砖注转 讟讬专驻讗 讜驻讬' 诪讻专谉 诇注讜诇诐 讗驻讬诇讜 讘讗 砖注转 讟讬专驻讗 诇讗 讬讞讝讬专 讛诪拽讞 讜讗讬谞谉 诪讻讜专讬谉. 讜讗驻砖专 诪讗讞专 砖诪讻专谉 诇讛讚讬讗 砖讬讛讗 讛诪拽讞 拽讬讬诐 诇注讜诇诐. 讜讝讛 诇讗 讬讻讜诇 诇讛讬讜转 砖讛专讬 讛讜讗 诪砖讜注讘讚 讗"讻 讘讟诇 讛诪拽讞 诪注讬拽专讜 讜讘讟诇 诪讬讚. 讜讝"诇 讛专"谉 讜讚注转 讛诪驻专砖讬' 砖诇讗 讛讘讬讗 讛专讬"祝 讛讬专讜砖诇诪讬 诇讻讗谉 讗诇讗 讻讚讬 诇诇诪讜讚 诪诪谞讜 讚驻诇讜讙转讬讬讛讜 讚专讘谞谉 讜专砖讘"讙 讚讛讻讗 讗讬讬专讬 讘诪讻专 讗讜转讛 砖讚讛 砖注砖讛 讗驻讜转讬拽讬 砖诇讗 谞讗诪' 诇讛讚讬讗 讘讘专讬讬转讗 砖诇驻谞讬谞讜 讗讘诇 诪讛 砖讗诪专 讗讘诇 讗诐 诇讗 诪讻专谉 诇砖注讛 讚"讛 讗讬谞谉 诪讻讜专讬谉 讗讬谉 诇讜 注谞讬谉 讘讻讗谉 讻诇诇 讗诇讗 讘诪讜讻专 讘谞讻住讬 爪讗谉 讘专讝诇. 讗讘诇 讘注讜砖讛 砖讚讛讜 讗驻讜转讬拽讬 讗驻讬诇讜 诪讻专谉 诇注讜诇诐 诪讻讜专讬' 讗诇讗 讗"讻 诇讗 讬诪爪讗 讛讘"讞 砖讗专 谞讻住讬诐 诇讙讘讜转 诪讛谉. 注"讻. 讜讛讬讬谞讜 讚驻讬专砖 讗驻讜转讬拽讬 讚讛讻讗 住转诐 讗驻讜转讬拽讬 讗讘诇 讘讗驻讜转讬拽讬 诪驻讜专砖 砖讗诪专 诇讗 讬讛讗 诇讱 驻讬专注讜谉 讗诇讗 诪讝讜 诇讗 诪爪讬 诇诪讬诪专 讚讙讜讘讛 诪砖讗专 谞讻住讬诐 讗驻讬诇讜 讛谉 讘谞讬 讞讜专讬谉 砖讛专讬 讗讬谉 砖注讘讜讚讜 讗诇讗 注诇讬讜. 讜讻转讘 专砖讘"讗 讘转砖讜讘讛 讻转讘 讛专讬"祝 讜转讬诪讗 讗"讻 诇诪讗讬 诪讬讬转讬 讛专讬"祝 讛讗 讚诪讻讜专讬诐 诇砖注讛 讻讜' 诇讻讗谉 诪讗讞专 砖讗讬谉 讻讗谉 诪拽讜诪讜. 注"讻 谞专讗讛 讚讗讚专讘讛 讗讬讬转讬 讛讗 诇讻讗谉 讻讚讬 诇讛砖诪讬注 诇谞讜 讚讗祝 讘讗驻讜转讬拽讬 诪驻讜专砖 驻诇讬讙讬 讚讜诪讬讗 讚爪讗谉 讘专讝诇 讚讚诪讬讬谉 诇讛讚讚讬 讻讚诪讜讻讞 讘讬专讜' 讚砖诇讞 专讘谞谉 住讘专讬 讗诐 诪讻专讛 诪讻讜专' 讜讚讜拽讗 诇砖注讛 注讚 砖注转 讟讬专驻讗 讗讘诇 诇注讜诇诐 讚"讛 讗讬谞讛 诪讻讜专讛 砖讛专讬 讗讬谉 诇讜 砖注讘讜讚 讗诇讗 注诇 讝讛 诇讞讜讚 讜讛"讛 讘谞讻住讬 爪讗谉 讘专讝诇 讛讜讗 讚驻诇讬讙讬 讛讻讬 讚诇专讘谞谉 讘住转诪讗 讛诪拽讞 拽讬讬诐 注讚 砖注转 讟讬专驻讗 讜诇专砖讘"讙 讛诪拽讞 讘讟诇 诪讬讚 讜讛讗 诇讱 诇砖讜谉 讛讬专讜砖诇诪讬 讚讘驻' 讗诇诪谞讛 诇讻"讙 专' 讬注拽讘 讘专 讗讞讗 讗诪专 讘注讘讚讬 爪讗谉 讘专讝诇 驻诇讬讙讬 专' 讬讜讞谞谉 讗诪专 诪讻专谉 讗讬谞谉 诪讻讜专讬谉 讗"诇 专' 讗诇注讝专 讗讜讻诇讬谉 转专讜诪讛 诪讜讻讬讞 讜讗转 讗诪专转 讗讬谞谉 诪讻讜专讬谉 诪讛 驻诇讬讙讬 讻砖诪讜讻专谉 诇注讜诇诐 讗讜 砖诪讻专谉 诇砖注讛 讗诐 转讬诪讗 讻砖诪讻专谉 诇注讜诇诐 讗讘诇 诇砖注讛 讚讘专讬 讛讻诇 诪讻讜专讬谉 讜讗诐 转讬诪讗 讻砖诪讜讻专谉 诇砖注讛 讗讘诇 诇讗 诪讻专谉 诇砖注讛 讚"讛 讗讬谞谉 诪讻讜专讬谉. 谞讬砖诪注讬谞讬 诪谉 讛讚讗 讛注讜砖讛 砖讚讛讜 讗驻讜转讬拽讬 诇讗砖讛 讘讻转讜讘转讛 讜诇讘注诇 讞讜讘 讘讞讜讘讜 讜诪讻专谉 讛专讬 讝讛 诪讻讜专讬谉 讜讛诇讜拽讞 讬讞讜砖 诇注爪诪讜 专砖讘"讙 讗讜诪专 讗讬谞讛 诪讻讜专讛 砖诇讗 注诇转讛 注诇 讚注转讛 砖转讛讗 讛讗砖讛 诪讞讝专转 注诇 讘转讬 讚讬谞讬谉 讗诪专讬' 讗转讬讗 讚专' 讗诇注讝专 讻专讘谞谉 讜专' 讬讜讞谞谉 讻专砖讘"讙 讛讜讬 讻诪讻专讜 诇砖注讛 讗讬谞' 拽讬讬诪讬谉 讗讘诇 诇讗 诪讻专谉 诇砖注讛 讚"讛 讗讬谞谉 诪讻讜专讬谉. 注"讻. 讜驻讬专讜砖' 讚住"诇 诇讬专讜砖诇诪讬 讚讛讗讬 驻诇讜讙转讗 讚专砖讘"讙 讜专讘谞谉 讗讬讬专讬 讘讗驻讜转讬拽讬 诪驻讜专砖 讜讗"讻 讘讜讚讗讬 讚讜拽讗 讘诪讻专讛 诇砖注讛 讗讬讬专讬 讚讗讬 诇注讜诇诐 诇讬讻讗 诪讗谉 讚驻诇讬讙 讚讛讜讬 诪讻讜专讛 讚讛讗 讗讬谉 诇讜 砖注讘讜讚 讗诇讗 注诇讬讜 讗"讻 专' 讬讜讞谞谉 讜专' 讗诇讬注讝专 讚驻诇讬讙讬 讘注讘讚讬 爪讗谉 讘专讝诇 讜驻诇讬讙讬 讘驻诇讜讙转讬讬讛讜 讗讬讬专讬 谞诪讬 讘诪讜讻专谉 诇砖注讛. 讜讻转讘 讛专讗"砖 讜讝"诇 讜讻讬讜谉 讚专' 讬讜讞谞谉 住讘专 讻专砖讘"讙 讚讗驻讬诇讜 诇砖注讛 讗讬谞谉 诪讻讜专讬谉 讛讬讛 谞专讗讛 讚讛诇讻讛 讻专砖讘"讙 讜专讘 讗诇驻住 讝"诇 讛讘讬讗 讘讛诇讻讜转讬讜 讘驻专拽 讛砖讜诇讞 讛讛讬讗 讘专讬讬转讗 讛注讜砖' 砖讚讛讜 讗驻讜转讬拽讬 诇讘注诇 讞讜讘 讜诇讻转讜讘转 讗砖讛 驻诇讜讙转讗 讚专砖讘"讙 讜专讘谞谉 讜讗讞"讻 讛讘讬讗 讛讬专讜砖诇诪讬 讚驻专拽讬谉 讛注讜砖讛 砖讚讛讜 讗驻讜转讬拽讬 诇讗砖讛 讘讻转讜讘转讛 讜讻讜' 驻诇讜讙转讗 讚专砖讘"讙 讜专讘谞谉 讜讗讞专 砖讛讘讬讗 诪讞诇讜拽转谉 讻转' 讛讜讬 讻砖诪讻专谉 诇砖注' 讗谞谉 拽讬讬诪讬谉 讗讘诇 诇讗 诪讻专谉 诇砖注' 讚"讛 讗讬谞谉 诪讻讜专讬谉 讜诪转讜讱 讝讛 诪砖诪注 讚驻讜住拽 讻专讘谞谉 讚讗讬 住讘讬专讗 诇讬讛 讛诇讻讛 讻专砖讘"讙 诪讛 讛讜爪专讱 诇讜 诇讻转讜讘 讗讘诇 诇讗 诪讻专谉 诇砖注讛 讚"讛 讗讬谞谉 诪讻讜专讬谉 讻讬讜谉 讚专砖讘"讙 住讘专 讚讗驻讬诇讜 诪讻讜专讬谉 诇砖注讛 讗讬谞谉 诪讻讜专讬谉 注讻"诇. 讜讗祝 砖讬砖 诇讛砖讬讘 注诇 讚讘专讬讜 讚砖诪讗 诪砖讜诐 讛讻讬 讻转讘 讛专讬祝 讚驻诇讬讙讬 讘诪讻专谉 诇砖注讛 诇讛砖诪讬注 诇谞讜 讚讗驻讬诇讜 讘诪讻专谉 诇砖注讛 讗讬谞谉 诪讻讜专讬谉 讚诇讗 转讬诪讗 驻诇讬讙讬 讚讜拽讗 讘诪讻专讜 诇注讜诇诐 讗讘诇 诇砖注讛 讚"讛 诪讻讜专讬谉 诪"诪 谞专讗讛 讚讘讜讚讗讬 讛专讬"祝 住讘专 讛诇讻讛 讻专讘谞谉 诪讚讛讘讬讗 驻诇讜讙转讬讬讛讜 住转诪讗 讜诇讗 讻转讘 诪讬讚讬 诪住转诪讗 讛诇讻讛 讻专讘谞谉 谞讙讚 专砖讘"讙. 讜注诇 讝讛 谞住转驻拽 谞诪讬 讘驻专拽 讗诇诪谞讛 诇讻"讙 砖讻转讘 讜讛讗讬 诪讻专讜 砖谞讬讛诐 诇驻专谞住讛 讻讜' 诇讗 讗讬转驻专讬砖 诇谉 砖驻讬专 讚谞注讘讬讚 讘讬' 诪注砖讛 讜讛讬讬谞讜 住驻讬拽转讜 讗诐 谞讗诪专 讚砖诪讗 讗祝 诇砖诐 讗讬谉 讛诇讻讛 讻专砖讘"讙 砖讗诪专 诪讜爪讬讗 诪谉 讛诇拽讜讞讜转 讗诇讗 讛讜讗 讗讝讬诇 诇讟注诪讬' 砖讗诪专 讻讗谉 讙讘讬 讗驻讜转讬拽讬 诪讻专谉 讗讬谞谉 诪讻讜专讬谉. 讜诪讗讞专 讚讻讗谉 讛诇讻讛 讻专讘谞谉 砖诪讗 讗祝 讘谞讻住讬 爪讗谉 讘专讝诇 讻谉 讚讛讗 讘讬专讜砖诇诪讬 诪砖讜讬 诇讛讜 讗讜 砖诪讗 讬砖 诇讞诇拽 讘讬谞讬讛诐 讜讻谉 讻转讘 讛专诪讘"诐 砖讘讝讛 谞住转驻拽 讜专"讞 讻转讘 讚讘砖谞讬讛诐 讛诇讻讛 讻专砖讘"讙 讚讛诪拽讞 讘讟诇 诪讬讚 讜讗谞讬 讗讜诪专 讚讘讜讚讗讬 讙讘讬 谞讻住讬 爪讗谉 讘专讝诇 砖讛诐 砖诇讛 诪诪砖 讗讜 诪讛 砖讛讻谞讬住讛 讘砖讜诐. 砖诇讗 讬讻讜诇 诇住诇拽 讗驻讬诇讜 讘讝讜讝讬 讻讚驻专讬砖讬' 诇砖诐 讘讜讚讗讬 讛诇讻讛 讻专砖讘"讙 讚讛转诐 讻讚诪砖诪注 诇讛讚讬讗 讘住讜讙讬讗 讜诪注砖讛 谞诪讬 专讘 讜讗驻砖专 讗祝 专讘谞谉 诇讗 驻诇讬讙讬 注诇讬' 讜讛讻讗 诪讚诪住讬拽 转诇诪讜讚讗 住转诪讗 驻诇讜讙转' 讚专砖讘"讙 讜专讘谞谉 讜诇讗 讗诪专 讻讗谉 讚专砖讘"讙 诇讟注诪讬' 讜诇讗 讗讬讬转讬 讻讗谉 讚讘专讬 专砖讘"讙 讚讛转诐 诪住转诪讗 讛诇讻讛 讻专讘谞谉 讜讗讬讻讗 砖驻讬专 诇讞诇拽 讘讬谉 谞讻住讬 爪讗谉 讘专讝诇 诇讗驻讜转讬拽讬 讗驻讬诇讜 诪驻讜专砖 诪讗讞专 砖讬讻讜诇 诇住诇拽讜 讘讝讜讝讬 诪"讛 讛诪拽讞 拽讬讬诐 注讚 砖注转 讟讬专驻讗 讜讗讬 讗转谞讬 诇讛讚讬讗 砖讬讛讗 拽讬讬诐 诇注讜诇诐 讗"讻 讘讟诇 讛诪拽讞 诪讬讚 讜讙讘讬 讗驻讜转讬拽讬 住转诐 讛诪讻专 拽讬讬诐 讗驻讬诇讜 诪讻专讜 诇注讜诇诐 讻诇 讝诪谉 砖讬诪爪讗 讘谞讬 讞讜专讬谉 诇讟专讜祝 诪讛谉. 讜讗拽讜讛 砖讬专讚转讬 讘注谞讬谉 讝讛 诇注讜诪拽讛 砖诇 讛诇讻讛. 讜讚讬谉 注砖讛 注讘讚讜 讗讜 砖讜专讜 讜讞诪讜专讜 讗驻讜转讬拽讬 讻转讘谞讜 讘驻' 讞"讛:


诪讬 砖讞爪讬讜 注讘讚 讜讞爪讬讜 讘谉 讞讜专讬谉 注讜讘讚 讗转 专讘讜 讬讜诐 讗讞讚 讜讗转 注爪诪讜 讬讜诐 讗讞讚 讚讘专讬 讘"讛 讘"砖 讗讜诪专讬诐 转拽谞转诐 讗转 专讘讜 讜讗转 注爪诪讜 诇讗 转拽谞转诐 诇讬砖讗 砖驻讞讛 讗讬 讗驻砖专 砖讻讘专 讞爪讬讜 讘谉 讞讜专讬谉 讘转 讞讜专讬谉 讗讬 讗驻砖专 砖讻讘专 讞爪讬讜 注讘讚 讬讘讟诇 讜讛诇讗 诇讗 谞讘专讗 讛注讜诇诐 讗诇讗 诇驻专讬' 讜专讘讬' 砖谞讗诪专 诇讗 转讜讛讜 讘专讗讛 诇砖讘转 讬爪专讛. 讗诇讗 诪驻谞讬 转讬拽讜谉 讛注讜诇诐 讻讜驻讬谉 讗转 专讘讜 讜注讜砖讛 讗讜转讜 讘谉 讞讜专讬谉 讜讻讜转讘 砖讟专 注诇 讞爪讬 讚诪讬讜 讜讞讝专讜 讘"诐 诇讛讜专讜转 讻讚讘专讬 讘"砖. 讜讻谉 讛诇讻讛. 讜诪住拽讬谞谉 讘住讜讙讬讗 转谞讜 专讘谞谉 讛诪砖讞专专 讞爪讬 注讘讚讜 专' 讗讜诪专 拽谞讛 讜讛讜讬 讞爪讬 讘谉 讞讜专讬谉 讜讞讻"讗 诇讗 拽谞讛. 讗诪专 专讘讛 诪讞诇讜拽转 讘砖讟专 讚专讘讬 住讘专 讜讛驻讚讛 诇讗 谞驻讚转讛 讗讜 讞讜驻砖讛 诇讗 谞讬转谉 诇讛 诪拽讬砖 砖讟专 诇讻住祝 诪讛 讻住祝 讘讬谉 讻讜诇讜 讘讬谉 讞爪讬' 讚讚专讬砖 讜讛驻讚讛 诇讗 谞驻讚转讛 讘驻讚讬讬讛 讜讗讬谞讛 驻讚讜讬讛. 讗祝 砖讟专 谞诪讬 讘讬谉 讻讜诇讜 讘讬谉 讞爪讬讜 讜专讘谞谉 讙诪专讬 诇讛 诇讛 诪讗砖讛 诪讛 讗砖讛 讞爪讬讛 诇讗 讚讗讬谉 讗砖讛 诪转讙专砖转 诇讞爪讗讬谉 讗祝 注讘讚 谞谞讬 讞爪讬讜 诇讗 讗讘诇 讘讻住祝 讚"讛 拽谞讛 驻讚讜讬' 讜讗讬谞讛 驻讚讜讬讛 讜专讘 讬讜住祝 讚驻诇讬讙 注诇讬讬讛讜 讜住"诇 讚讘讻住祝 驻诇讬讙讬 讜讘砖讟专 讚"讛 诇讗 拽谞讛 转谞讬 注诇讛 讘转讬讜讘转讗 讜诪住讬拽 讚讘注讘讚 砖诇 砖谞讬 砖讜转驻讬谉 讗驻讬诇讜 专讘谞谉 诪讜讚讜 讚拽谞讛 讻讬 砖讞专专讬' 诇驻诇讙讗 讚讛讗 诇讗 砖讬讬专 诪讬讚讬 讜讛讜讬 讻讗砖讛 讚谞驻拽讗 诪讬谞讬' 诇讙诪专讬. 讗诪专 专讘讛 诪讞诇讜拽转 讻砖砖讞专专 讞爪讬讜 讜讛谞讬讞 讞爪讬讜 讚讘注讬谞谉 讚谞讬驻讜拽 讻讜诇讜 诪讬谞讬讛 讻讗砖讛 讗讘诇 砖讞专专 讞爪讬讜 讜诪讻专 转讞诇讛 讞爪讬讜 讗讜 讘讘转 讗讞转 讗讜 谞转谉 讘诪转谞讛 讞爪讬讜 讻讬讜谉 讚拽讗 谞驻讬拽 诪讬谞讬讛 讻讜诇讜 讚"讛 拽谞讛 讗"诇 讗讘讬讬 讜讘讻讜诇讜 诇讗 驻诇讬讙讬 讜讛讗 转谞讬 讞讚讗 讛讻讜转讘 谞讻住讬讜 诇砖谞讬 注讘讚讬讜 拽谞讜 讜诪砖讞专专讬谉 讝讛 讗转 讝讛 讜转谞讬讗 讗讬讚讱 讛讗讜诪专 讻诇 谞讻住讬 谞转讜谞讬谉 诇驻诇讜谞讬 讜驻诇讜谞讬 注讘讚讬 讗祝 注爪诪讜 诇讗 拽谞讛 诪讗讬 诇讗讜 讛讗 专讘讬 讜讛讗 专讘谞谉. 诇讗 讗讬讚讬 讜讗讬讚讬 专讘谞谉 讛讗 讚讗诪专 讻讜诇讜 讛讗 讚讗诪专 讞爪讬讜 驻讬' 专砖"讬 讘砖讟专 讛讗讞讚 讻转讘 讞爪讬 谞讻住讬 诇讱 讜讻谉 讘砖谞讬 诇讞讘讬专讜 诇驻讬讻讱 诇讗 拽谞讜 讚住"诇 讘讻诇 讗讞讚 砖讞专专 讞爪讬讜 讜讛谞讬讞 讞爪讬讜, 讜诇讗 诪讬讘注讬讗 讚讻讬 讻转讘 讜诪住专 诇讝讛 讜讛讚专 讜诪住专 诇讝讛 讚诇讗 拽谞讛 讜讻讬 诪住专 诇拽诪讗 砖讬讬专 驻诇讙讬讛 讜诇讗 拽谞讛 讜讻谉 讛砖谞讬 诇讗 拽谞讛 讛讜讗讬诇 砖讛专讗砖讜谉 诇讗 拽谞讛 讗"讻 砖讬讬专 驻诇讙讬讛. 讗诇讗 讗驻讬诇讜 诪住专 诇砖谞讬讛诐 讻讗讞讚 诇讗 拽谞讛 讚讻讬讜谉 讚讞爪讬 谞讻住讬讜 讻转讬讘 讘讻诇 讞讚 讚讬诇诪讗 讞讚 驻诇讙讗 讻转讘 诇转专讜讜讬讬讛讜 讜讗讬讻讗 砖讬讜专. 讜讗讬讘注讬转 讗讬诪讗 诇讗 拽砖讬讗 讛讗 讚诇讗 拽谞讛 讘砖讟专 讗讞讚 讻讙讜谉 讻诇 谞讻住讬 诇驻诇讜谞讬 讜驻诇讜谞讬 注讘讚讬 讚讬诇驻讬谞谉 诇讛 诇讛 诪讗砖讛 讜讻转讘 诇讛 讜讚专砖讬谞谉 讜诇讗 诇讛 讜诇讞讘讬专转讛 讜讛讗 讚拽转谞讬 讚拽谞讜 讘砖谞讬 砖讟专讜转 讻诇诇讗 讚诪讬诇转讗 诇讛讱 砖讬谞讜讬讬 讻砖讻转讘 诇讻诇 讗讞讚 讻诇 谞讻住讬讜 讜诪住专谉 讘讘转 讗讞转 讻讙讜谉 砖讝讬讻讛 诇讛讜 注"讬 讗讞专 拽谞讜 讜讻谉 讗诐 讻转讘 讞爪讬 谞讻住讬讜 诇讝讛 讜诇讝讛 讞爪讬 讛讗讞专 讜诪住专讜 讘讘转 讗讞转 谞诪讬 拽谞讛. 讜讗诐 讻转讘 讞爪讬 谞讻住讬讬 诇讝讛 讜讞爪讬 诇讝讛 讜诇讗 讻转讘 讞爪讬 讛讗讞专 诇讗 拽谞讜 讗驻讬诇讜 讘讘转 讗讞转 讜讝讛 讗讞专 讝讛 讘讞爪讬 谞讻住讬讜 诇注讜诇诐 拽谞讜 讝讛 砖讬讟转 讛专讗"砖 诪转讜讱 驻讬' 专砖"讬 讜讛讚讬谉 讚讬谉 讗诪转 讗诇讗 砖讛砖讬讙 注诇讬讜 专砖讘"诐 讜讗讜诪专 砖砖讬谞讜讬 讛住讜讙讬' 讜诇讗 讗讬讬专讬 讘讛讻讬 讚讛讗 诪讚拽讗诪专 讻诇 谞讻住讬讜 诪砖诪注 砖诪驻专砖 讘砖讟专 砖讞爪讬讜 砖谞转谉 诇讝讛 诇讗 谞转谉 诇讝讛 讗诇讗 讛讻诇 谞转谉 诇砖谞讬讛诐 讜注讜讚 诪讚驻诇讬讙 讘讬谉 讗诪专 讻讜诇讜 诇讗诪专 讞爪讬 诪砖诪注 讚讜拽讗 讗诪专 讻讜诇讜 拽谞讜 讗讘诇 讞爪讬 讗驻讬诇讜 驻讬专砖 砖诇讗 讞爪讬 讗讞讚 谞转谉 诇砖谞讬讛诐 讗诇讗 讛讻诇 讗驻"讛 诇讗 拽谞讜, 注"讻 谞专讗讛 诇讬 诇驻专砖 讚专讘' 诇讟注诪讬讛 讚讗讬转 诇讬' 讘驻"拽 讚拽讚讜砖讬谉 讜讘诪讬 砖讛讜爪讬讗讜讛讜 讻诇 砖讗讬谞讜 讘讝讛 讗讞专 讝讛 讗驻讬诇讜 讘讘转 讗讞转 讗讬谞讜 讜讘讝讛 讗讞专 讝讛 诇讗 拽谞讛 讻讬讜谉 讚砖讬讬专 讜诇讗 讚诪讬 诇砖讞专专 讞爪讬讜 讜诪讻专 讞爪讬讜 讚讛转诐 讛讜讬 讘讝讛 讗讞专 讝讛 讗诐 诪讻专 讞爪讬讜 转讞诇讛 讜讛拽砖讜 讛转讜' 诇驻讬专讜砖讜 讗"讻 讻讬 讗诪专 讻讜诇讜 谞诪讬 诇讗 诇讬拽谞讬 讘讘转 讗讞转 讻讬讜谉 讚讘讝讛 讗讞专 讝讛 砖谞讬 诇讗 拽谞讛 讻诪讜 讘诪拽讚砖 砖转讬 讗讞讬讜转 讚讗讬谞谉 诪拽讜讚砖讜转 讻讬讜谉 讚讘讝讛 讗讞专 讝讛 诇讗, 转驻住讬 讛拽讚讜砖讬谉 讘砖谞讬讬' 讗诇讗 讜讚讗讬 诇讗 砖讬讬讱 讻诇 砖讗讬谞讜 讘讝讛 讗讞专 讝讛 讗诇讗 讛讬讻讗 砖讛专讗砖讜谉 诪讜谞注 讗转 讛砖谞讬 诪诇讞讜诇 讻诪讜 讘砖谞讬 讗讞讬讜转 砖诪讜谞注讬谉 拽讚讜砖讬 讛专讗砖讜谞讛 诪诇讞讜诇 拽讚讜砖讬 砖谞讬讬' 讗讘诇 讛讻讗 讛讗 讚诇讗 拽谞讛 砖谞讬 讘讝讛 讗讞专 讝讛 诇讗讜 诪砖讜诐 讚诇讗 讞讝讜 诇拽谞讜转 讗诇讗 诪砖讜诐 讚讻讘专 谞住转诇拽 讛谞讜转谉 讜讗讬谉 诇讜 讘讛诐 讻诇讜诐. 讜讻诪"砖 讘转讜' 讚诇讗 拽谞讛 讝讛 讗讞专 讝讛 诇讗讜 诪砖讜诐 讚诇讗 讞讝讬 诇拽谞讜转 诪讻讞 讛专讗砖讜谉 讚讛讗 讗驻讬诇讜 讛专讗砖讜谉 谞诪讬 诇讗 拽谞讛 诪砖讜诐 讚砖讬讬专 讗"讻 讘讘转 讗讞转 讚诇讬讻讗 砖讬讜专 拽谞讜 砖谞讬讛诐 讻讗讞转. 注讜讚 谞专讗讛 讘注讬谞讬 讚诇讗 讚诪讬 讛讻讗 讻诇诇 诇讛转诐 讙讘讬 拽讚讜砖讬谉 讚讗讬 讗驻砖专 砖讬讛讜 砖谞讬讛诐 诪拽讜讚砖转 讬讞讚 讗诇讗 讗讞转 诪讛谉 诪"讛 讗诪专讬谞谉 讻诇 砖讗讬谞谉 讘讝讛 讗讞专 讝讛 讻讜' 讗讘诇 讛讻讗 讙讘讬 诪转谞讛 讗驻砖专 砖讬讝讻讜 砖谞讬讛诐. 诇讞爪讗讬谉 讜讬讞诇讜拽讜. 讜讗讜诇讬 讘讝讛 讻讜讜谞讜 讛转讜' 砖讻转讘讜 讜讗讬谉 诇讚诪讜转 诪诪讜谞讗 讛专讗讜讬 诇讞诇讜拽 讗讜转讜 诇讞爪讗讬谉 诇讗讬住讜专讗. 注"讻 谞专讗讬诐 讚讘专讬 讛专砖讘"诐 讚讞讜讬诐 讗祝 砖讛讘讬讗讜 讛专"谉 注讜讚 讻转讘 讛专"谉 讜讝"诇 讜讛专诪讘"谉 讝"诇 驻讬' 讚诪砖讜诐 讛讻讬 诇讗 拽谞讜 诇驻讬 砖讗讬谉 注爪诪讜 讘讻诇诇 讞爪讬 谞讻住讬讜 砖讛谞讜转谉 讞爪讬 谞讻住讬讜 诇讞讘讬专讜 讗讬谞讜 谞讜讟诇 讞爪讬 讘讻诇 讻诇讬 讜讻诇讬 讜诇讗 讘讻诇 砖讚讛 讜砖讚讛 讗诇讗 砖诪讬谉 讛谞讻住讬诐 讜谞讜讟诇 讻讞讜砖 讛诇讻讱 讝讛 砖讻转讘 诇讜 专讘讜 讞爪讬. 诇驻"讝 讜诇讗 注砖讛 讜诇讗 讻诇讜诐 讜诇讗 讬讚注转讬 诪谞讬讬谉 诇讜 诇专讘 讚讬谉 讝讛 砖讛谞讜转谉 讞爪讬 谞讻住讬讜 诇讞讘讬专讜 砖诇讗 讬讝讻讛 讘诪讞爪讬转 讞爪讬讬谉 讜谞讜讟诇 讻诇 讚讘专 讜讚讘专. 讜讗讬 讗驻砖专 讚住"诇 讝"诇 讚讻砖诐 砖讬讚讜 注诇 讛转讞转讜谞讛 诇讙讘讬 讻讞讜砖 讻讱 谞诪讬 讬讻讜诇 诇讚讞讜转讜 讜诇讜诪专 诇讜 诇讗 转讟讜诇 讛讞爪讬 讘讻诇 讚讘专. 讜诇讬 讗讬谉 爪讜专讱 诇讻诇 讝讛. 讗诇讗 讛讬讬谞讜 讟注诪讗 讚讞爪讬 讞爪讬 诇讗 诪讛谞讬 诇驻讬 砖讗讬谉 讛注讘讚 诪砖转讞专专 讗诇讗 诪讞诪转 讛砖讟专 砖谞诪住专 讘讬讚讜 讜讘注讬谞谉 砖诇讗 讬讛讗 讘讜 砖讬讜专 讻诇诇 讚讛讗 讗诪专讬谞谉 讛讻讜转讘 讻诇 谞讻住讬讜 诇注讘讚讜 讜砖讬讬专 拽专拽注 讻诇 砖讛讜讗 讗讬谞讜 讬讜爪讗 诇讞讬专讜转 诪砖讜诐 讚讗讬讻讗 砖讬讜专讗 讘讙讟 讜讛"谞 诪转讜讱 讛砖讟专 砖谞诪住专 诇讬讚讜 讛讗 讗讬讻讗 砖讬讜专讗. 讜讗注驻"讬 砖砖讟专 讞讘讬专讜 诪讜讻讬讞 讚诇讬讻讗 砖讬讜专讗 讙讘讬 谞讜转谉 讛专讬 讛讜讗 讗讬谞讜 诪砖讜讞专专 讘砖讟专 讞讘讬专讜 砖诇讗 讝讻讛 讘讜 讜讻讬 讗诪专讬谞谉 讚砖讞专专 讞爪讬讜 讜谞讜转谉 讘诪转谞讛 讞爪讬讜 拽谞讛 讛讬讬谞讜 讻讙讜谉 砖谞转谉 转讞讬诇讛 讚讛砖转讗 诇讬讻讗 砖讬讜专讗 讘砖讞专讜专 讚讬讚讬讛 讗讜 讻讙讜谉 砖讛讜讗 讻讜转讘 讘砖讟专 砖讞专讜专 注爪诪讜 砖讛讜讗 谞讜转谉 讞爪讬讜 讛讗讞讚 诇讗讜转讜 讗讞专 讜诪讝讻讛 讛砖讟专 诇讗讞专 讘砖讘讬诇 砖谞讬讛诐 讜讻讬讜谉 讚诇讬讻讗 砖讬讜专讗 讘砖讟专 砖讞专讜专 拽谞讬 讜讻谉 谞诪讬 讛讬讻讗 砖讻转讘 讘讻诇 讗' 诪谉 讛砖讟专讜转 讻诇 谞讻住讬 讻讬讜谉 讚诇讬讻讗 砖讬讜专讗 拽谞讬 讜诪砖讞专专讬诐 讝讛 讗转 讝讛. 讜讛讚讘专讬诐 讟讜讘讬诐 讜注专讘讬诐:

